url: =Pupa te pumpi cidamna leh kisekhna ~ Thang Siangh :: ZOMI DAILY\nPupa te pumpi cidamna leh kisekhna ~ Thang Siangh\nposted on 6 April 2015 at 1:54 am Lomkholna: Article, Health, Thangsiangh\nIh Pu ih Pate hunlai-in leitung minampite neih ngeina khempeuh neikim hi. Tua ngeinate lakah pumpi cidamnalam ahi thatang kisekhna kimtakin nei uh hi. Khua khat leh khat lawhdan kilamdang taleh, Zomite neih kimawlna kibang hi. Khangdawngte in tua kimawlnate naupang nihleh-thum kikholhna-mun, mipi omkhawlna-mun khempeuhah zang uh hi.\nTaangmite pen eihun zahin anneek-tuidawn namkimlo ahih hangin cidamin khansau mahmah uh hi. Cidamnalam pilna zong saumuh mahmah uh hi. Ei a laklawhte in amau khekhap kizuizo lo hi. A zat nakhempeuh pumpi ki-uksiamna tawh zang uh hi. A kisamzah sangaa tamzaw zanglo uh hi.\nKimawlna-hun tamlua leh nuntak kikhualna sumzonna hun leh nasep silbawl-hun palausak bek lo-in thatang kisiatna suakzaw thei hi. A neekciangin ahoihbek ne-in dawn uh a, kimawl leh zong, ciangtanin kimawl uh hi. Nakhempeuh a khengval leh a kisamlua omtawntung hi. A lua khempeuh in phatuamna piangsak lo hi. Munkhempeuh ah ahoihbek zatsiamna pen kikhualnalam pilna ahi hi.\nIh Pumpi pen a tawntungin gamtaang ding-a kibawl ahi hi. Ei kisekhna tungtawnin pumpi cidamna leh thatang kilamto ding hi-a, gamtatna tam semsem leh cidamin thakhauh tektek hi. Nasep hanciam aa si ki-omlo hi. Anngawl aa si om bek hi. Thadahte hehpih ding hilo hi. Thasalna neih tawntung ding kisam hi. Lampai ciangin naikhat tai-3 sangin tawmzaw lo ding hi. Nitumgam mite in lampai zekaite pen, Asia lampai ken, kici uh hi. Tawlngak-hunmaan zong kisam a, tawlngak-hun simloh thatang sal ding kisam hi.\nZomite Neih kimawlna\nKhanghamlam :: Khau kisut [ khausut ]. Kantehkan [ kanteh ]. Muituum. [thautawh ]. Peuuliip [ tungtupeuuliip] Guatah. Luai. Doldep. Ciangsawn. Mine tane.\nKhau kisut :: Khau kisut pen sanggam omkhawlna mi kicinna munah zang uh hi. Sialkhau cia aa gol khauhual zang hi. Nupi leh pasal kikhenin kisut uh hi. Khau kisuh pen bansa, pheisa leh tansa aadingin hoih hi.\nKanteh-kaan :: Guapeek nih saatka in phut a. guaciangpum sui-in khung hi. A niampan panin kan aa ahaatte in liangko ciangciang kaanzo uh hi. Liangko tungsiah pen ciangtawh kikaan hi. Taanglai-in Tong a om ciangin mipite mai-ah tangval thahaat ten sialkaan uh hi. Sialtalgol minthangte kannuam diak uh hi.\nNaupang omna ah inntualah phut uh hi. Mihon kisamlo hi. Khatguak zong mawl thei hi. Pumpi buppi kilok ahimanin hoih mahmah hi.\nPeuuliip :: Ko tungtupeuuliip kaci uh hi. Sum lumletsa-in koihin innkapeek kiphah hi. Alangtuakah kikokim kilekkim dingin tuang hi. El zungguh kidok sek kikaikun sekin nungzang sahualleh guh aadingin hoih hi.\nGuatah :: Taanglai-in guapum nih la uh hi. Minih in a dawntuakah manin kaakin tat aa gawmin tat hi. nihveita tat se uh hi. Khat in kaanliangliang hi. Tuhunin kimawlna bekin zanglo-in Culture dance te lakah hel uh hi. Mi-16 in guatat hi. giat bangin kaanin laam hi. Zopuan tawh kizemin kaan uh a, kilawm mahmah hi.\nTualo kimawlna tuamtuam tammahmah hi. Tuhun bangin kimawlna mun atuamin kineilo hi. Mipi omkhawlna leh naupante kicinna munkhempeuhah kimawl uh hi. Taanginn inntual-innka nopci mahmah munte pen kimawlna hoihpenmun hipah hi.\nNaupanglam kimawlna :: Lingkhuk [ lingkineih ]. Cikpi meikai. Kibuanna [ uikhun, zutanglai ]. Mialzawt [ Maimitsin ]. Singlaam. Bukteh. Seng. Teeng’ta. Suangsai. Siallei gatang. Taikidem. Ciangsat. Gatangkap. Siksilip. Leengtuang. Luaivawh.\nLingkhuk :: Numeite kimawlna hi zawdeuh hi. Akhung leh akuan kikhen uh hi. Kopsam a omleh kaingawi ci uh hi. Khuksial, gallot, elbung, tawbet, khelehlot, thalot akpi ci-in atuamtuamin khantoto uh hi.\nKibuan leh singlaam pen pasalnote bek kimawlnuam uh hi.\nSeng :: Seng pen numei pasal kimawlkhawm thei uh hi. A khawkkimin giit uh a, aleeng leh apang kikhen uh hi. Asawkkhate a si ci-in aleengten pang leuleu hi. Kimawlna khempeuh nuam mahmah hi.\nAnneek khitleh luphun mateng kimawlhun ahi hi. Naupangnote ahihleh uliante lokuansungin innngak veengnaupan teng kikhawmin kimawl uh hi. Luphun ciangin Aibaa kila a, utlopipi -in kikhen uh hi. Mangpha kipaih kawmin nunghei vangvangin amau innciat uh zuan uh hi.\nZomite zongsatna hoihlo\nMidangte neihloh Zomite neih khat pen, Tuibuuk ahi hi. Hih tuibuuk pen koipan ngah uh hiam kathei kei hi. Khangluite in thupiseh mahmah mawk uh hi. Zomi Chin kici khempeuh in neikim uh hi. Tuibuukmuam khempeuh gamkhat sungah omleeng, Zomi kimpen kha ding hi.\nIh Pu ih Pate leengla muakna hoihpen ahi hi. Tangval leengcilte tuibuuk-theii guan uh hi. Nungak tangvalte tuibuuk kipia-in zawlthu-patna in nei uh hi. Tenpih ding zah aa kingai ahihleh numeite in alawmpa tuibuuk guanpah hi. Mothak teekvakte in ihmutloh sungteng buuktep uh hi.\nAnneek-kaal longal nasepkawmkawm mahin tawlnga lo-in amukleh buuk kithuah tawntung hi. Teekvak zolote a pasaltawh tullo uh hi. Mothakte aadingin tuibuuk pen Teekte lungdamna ding a poimawh khatna hikha ding hi. Khangluilai-in nupa kikhenna piangsakmun pen hi.\nTuhun cidamnalam khuamu zawdeuhte in tuibuuk-haite zahaite zi dingin deihlua nawnlo uh hi. Zomi zat vante lakah paihding a omleh Tuibuuk paih masak huai hi. Zatep mah bang ahi hi. Tuibuuk, zanah, kaanza, bing cihte behkhat ahi hi. Zongsat pih dingin hoihna khatzong hong pia lo hi. Bing leh kanzate pen ganhing zatui leh bukkhuhzaa in kizang hi. Gilsan zatui hoih mahmah ahi hi. Zatuilam mipilte lamlahna bangin kizang lo hileh mihing suksiatna galhiam hoih pen ahi hi. Gam khat leh khat kisuksiatna khangnote manthanna zong ahi hi.\nPumpi thatang haatna dingin kimawlna ihanciam mahbangin hong susia khamtheih gutui khempeuh zong kidophuai hi.\nSa sangin gah leh teh hoihzaw\nKhamtungmite neek gah leh teh khempeuh pen ankung tungpan leh leipanin to-in kihuan a, limci-in cidam huai mahmah hi. Maiteh, ankamteh, beteh ih neek ciangin hing sitset a, lungkimhuai mahmah hi. Leitung a khangtogam leh mihaute in anminsa, sabung, bebung anteh bung bebek ne uh hi. Hih ante pen a bawlna setpi sungpan bangtanvei kikoih, a puakhiatna ah bangtan sawt cih ngaihsun leeng lungkimhuai lo hi. Bangtanvei kikoihthei ci-in hoihtak ahun ciangtan uh hi. US aa an kizuakte pen lamkaalah kha-2 kha-3 sawt hamtang hi. Anlim namkim a neekzawh uh hangin natna hoihlo tampi zong ngah uh hi.\nKhamtung ante pen Vaimiim, taang, buh, kawlmiim, bulphuhin kine hi. Baal, aalu, kawlkai, be, hakai, cihte pen anpawm aa kine ahi hi. Tuate pen tu-in su-in kihuan a, leisungpan tokhia-in kihuan pah aa tua sangaa cidamhuaizaw omlo ding hi. Zong kicidam hi. Natnat khel, natna sehuai tam lo hi. American aa mimasate in zong nidangin eineek bangmah in ne uh hi. Tuhun aa mite sangin nakpi cidam zaw uh hi. Khanglui vaimiimcim nete in sialkaanzo uh hi. Song Theu a khanlai-in Kawl panin Kaptel khua nitun zo hi. Sun-anin taangzuha thawlkhat bek pua hi. Thagui thatang lamsang pen mite kibanlah tuanlo hi.\nMizawnggam ah mehteh mehgah bek kinezo a, sane zote ki-eng mahmah hi. Ahih hangin saneek tamlua pen hoihlo hi. Cidamnalam Scientist mipilte in, Vegetarian thapia mahmah hi. ” Tuhun saneekdan pen Sodom leh Gomorrah tawh kibang hi,” ci-in thuhilh minthang mahmah Billy Graham in gen ngei hi. Mehteh-mehgah hoihtak ih neekzaw aaleh sa pen hoihpen lo hi. Ahoihna khempeuh natna tawh kizui tawntung hi.\nZogam pen mualtung ahihmanin khuahun siangtho hi. Huihsiangtho lei kullo-in nuamtakin kingah hi. Ahi zongin Japan galma leh tuhun khuata nuntak pen sianthonalam sangsia mahmah hi. Sangsia cihciangin zawngkhal cihna ahi hi. Tua pen theihnatawm leh zawnluatna hang zong hilel hi. Theihlohman leh neihlohman aa kingah zawngkhalna pen kizongsangin kipaikhia zolo hi.\nChin pouh cihpen a zanuam kitawm mahmah ding hi. Khangluite kipumsil ngei zen lo hi. Tuhun mualtung aateng khangthakte zong nipikaal khat khatvei kisil tawmmahmah lai ding hi. Khuadamna panin zanggam khualumna atunsuk ciangin cigi kuahin uih mahmah hi. Tuazah hinapi pawlkhat kisil tuanlo laimawk uh hi. Chinpouh kici leh zadahin khuttum lakngamkik bilbel leuleu hi. Tua zah aa ninte pen Pawite leh Paihte minpua Tedimmi kihi diak hi. Mizogam sanggamte pen nakhempeuh ah madawk beklo-in sianthonalam zong hoih zaw uh hi. Tuitawmna mun aate siangtho zaw lai uh hi. Sianthona pen tuitam hang hituan lo hi. Puansia-kawt khat tawh pumpi kinawtsiang thei hi. Ut ding bek kisam hi.\nKhangluite in sing kisui Zo-kuangpi tawh anthuk uh hi. Innkuanin kuangkhat kisawkkhawm hi. Ankuang ankeu sawpin ui zang thei uh hi. Nauneite an kimuam hi. Zubeel pengtawh kibulh a, cidam tawh a damlo tawh kikhelin dawnkhawm ngekngek uh hi. Zatep tawnkhat pen minih leh thum in hawm uh hi. Za teepaa a kiangaate a piak keileh mihai ngaihsut cinglo bangin ngaihsun uh hi.\na. namza teep a gual pialote lungsim a siangtho hi cikiang e.. b. Kei in namza kateep aaleh gual pialo-in tualkhia keivang e..ci zawlai uh hi. Tuibuukthei vom khempeuh in a mai-aa suak mi amuh khempeuh muamsak uh hi.\nPuansilh niikten kineithuahlo ahih ciangin kisawp ngeilo hi. A puantung dimin khah om hi. A lutungah hiktui pakzihziah hi. Hik ki-etsak aa amuh ciangin a ha tawh cipkhamin nuamsa mahmah hi. ” Hikpi cihkhap zong nemtuam” ci-in paunak kinei hi.\nSingtaanggamah ekbuuk kituambawl lo hi. Mi kimuhlohna khempeuh ekbuuk hilel hi. Singbul leh sawlbawk liahna khempeuh eekbuuk ahi hi. Simlamte in gan kikhahzau lo a, innnuai-ah vok kikhawi hi. Innsungpi baallei kiu sual kisuvang aa eek-awng kici hi. Tua nuailianah suangpeek sahbiubeu khat kiphah hi. Tua suangpeek tung tusuk khempeuh vok aading hipah hi. Zingsangtung kheging a zak ciangin vok omzahzah in suangpeek umcihin kigual dimdiam uh hi. A kiamasa kituhin ciak nianua uh hi.\nTua eekbawk thote tawh ankuang ki-umkhawm hi. Innsung huihnung siangtho lo hi. Zomite damlohpih natnate pen siantho lohna leh zawnna pan aa kingah Vitamin taangsamlua hang hipipen hi.\nEi Kawlgam-Zogam Zatolam naseemte ahi, physician leh nurses, midwives nuntakzia imuh ciangin gamdangmite tawh kisangkhaihlai mahmah hi. Natna khat a omleh bang zatui tawh dam thei cihciang khawngbek ngaihsun uh hi. Hih natnate a pianlohna dingleh natna lungno a kilawhloh nangin bangci daal ding cihpen ngaihsutin neiban lo hi. Vanzat kuang leh keu silh leh ten sianthona, innsung innpua sianthona, anneek tuidawn sianthona lamah gammite pilna piadingte pen minautaangte mah banglel lai uh hi. Mipilte in, “Prevention is better than cure ,” naci uh hi. Cina khoi sangin a na lo dingaa kidaal khol hoih zaw , ci uh hi.\nKhamtungaa naupang site pen gilsan, eektui, huutvei, tampen hi. Hih natnate pen siantholohna pan aa kilawh natna ahi hi.\nPumpi leh Tui\nEi Zogamah tui kilei nailo hi. Zogamtui pen siangtho-in lim hi. Leitung muntuamtuam ah a kilei hangin nadangte sangin tawmman zaw hi. Tuhun Scientist mipilte in tuitampi dawn ding nasiatakin thapia uh hi. Pumpi 3/4 tui ahi hi. Tuiteng kangleh 1/4 bek pha ding hi. Pumpi in tuitampi kisam hi. Tui hangin natna tampi dam hi.\nJapan Zatuilam mipilte muhkhiatna ah, lutang-lukhing natna, pumpi tawlin thakham natna, Thagui leh guh leh taang natna, lungtang kisat natna, thau natna, huih leh thaguibawk natna, haihut natna, TB natna, gilpi natna, gong natna, khempeuh tuidawnna tawh dam thei hi.\nBanghunin dawn ding\nZingsang hanawtma -in hai-4 dawn in.\nHanawt kamkhuah namanzawh minutes-45 acin mateng bangmah ne kei in.\nMinutes-45 khit ciangin ngeina bangin ne in.\nAnneekkhit minutes 15 cima-in tui nekei in.[ tui, juice]\nKhangham ten haili thakhatin dawnzolo dinghi. Adawn zawhdong damdamin khan hen.\nHih ngeina nazuihleh cinate in lungkimna ngah ding hi.\nSikhang natna [ Highblood Pressure neite ] ni-30.\nGilpi natna [Gastric ] ni-10\nZunkhum natna [ Diabetes ] ni-30.\nSungpailo,ekkhak [ Conspation ] ni-10.\nCancer [ meima damhak ]. ni-180.\nTB natna ni-90.\nArthritis guhleh taang natna neite in a tawntungin dawn kisam hi.\nZatuitam neek hangin ahoihlo sukkhak hau thei hi. Tui-zatui in sukkhak hoihlo neilo hi. Japan leh Chines te in tuisa tawh an meh thei uh hi. Tuivot zanglo hi. Gamzawngte ah tui siangtho haksa hi. Tui huanmin kul hi.\nAn leh tuivot neekkhop pen a thau lamsang khalsak hi. Angawi thanem sak hi. Gilpi natna leh natna tuamtuam piangsak hi. Cidamin thahaat inle Zomite laamto in.\nPumpi cidamna dingin ne in\nSa tamlua ne kei in.\nMehteh-mehgah tamneek in. Tehhing or antehsial in sisanthak piangsak hi.\nHunmaan takin ne in. Nai-4 sangin kinai sakzaw kei in.\nAthau or sathau tamlua neken. Sathau ciangtanin ne in.\nAkhum tamlua neken.\nA al khengval neken.\nTuivot leh an meh ken. Gilpi angawi susia hi.\nNisimin tui-4 dawn in.\nSianthona in cidamna leh khansauna bulpi ahi hi.\nCidamna leh khansauna dingin kimawlna namkim bek thamlo-in neek leh dawn lamsang zatsiamna zong poimawh hi. Anezo luate thau khengval hi. Zunkhum, sikhang, gilpi cancer cihte pen neekkhengval pan tamzaw hi. Europe gamah mithauute pen pumpi ki-ukzolo ci-in neumuh uh hi. Leitung makai a teel ciangin pumpi ki-uksiam a, abualthau meimai lote kimuangdiak hi. Anneek kikhalhzolo, lawl iipzolote pen micinglo-in kingaihsun hi.\nHun leh thatang zeeksiamte in agah ahi, hauhna leh nuntaknuam ngah ding uh hi. Anhoih tensiamna leh anneekhun maanna in cidamna leh khansauna hong pia ding hi. Thatang haatna leh cidamna dingin kimawlna namkim kisam hi. Anhoih anpha tensiam ding kisam hi. Tawikhai-in ahoihbek zatsiam ding kisam hi. Hunmaantak aa neekding kisam hi. Lungsim nopna ahi Khalam khamuanna [ peace ] zong kisam hi.\nCIDAM LEH CIDAMLO TAWITEHNA.\nNitumna mipilgamte-ah thaulua natna kikihta mahmah hi. Sa, sathau, beer, zu, soda leh a khumlua neekloh ding ci-in nakpi-in kham uh hi. Biaknalam missionary te in mihaugam aa kihanthotnate zangin mizawngte thuhilh thei uh hi. Ei kiangah Vitamin kisamte a ngahna ding lampi hilhding kilawm zaw hi. Zatep tuibuuk leina sumbei tengtawh anlam behlap zaw leng hoih ding hi. Zatuiman aa sumbei teng pen anhoih leina hileh pumpi cidamin zatui kullo zaw ding hi. Ankhamluatna mun aate leh kialluatna mun aate pattahdan kibang theilo ding hi.\nHih anuai aate pen, ” The Dietary Guidelines Advisory Committee, A Joint Effort of The US Department of Agriculture and US Department of Health and Human Services,” pan a kibawl ahi hi.\nHeight Weight Weight. Ages19-34 Ages 35+\n4′ 8″——–[83 – 110. —–[95 – 120.\n4′ 9″——–[87 – 115 —–[98 – 124.\n4′ 10″ ——[90 – 119 —- [102 – 129.\n4′ 11″ ——[94 – 124 —- [105 – 133.\n5′ ——[97 – 128 —- [108 – 138.\n5′ 1″ ——[101 – 132 —- [111 – 143.\n5′ 2″ —— [104 – 137 —- [115 – 148.\n5′ 3″ —— [107 – 141 —- [ 119 – 152.\n5′ 4″ —— [111 – 146 —- [122 – 157.\n5′ 5″ —— [114 – 150 —- [126 – 162.\n5′ 6″ —— [118 – 155 —- [130 – 167.\n5′ 7″ —— [121 – 160 —- [133 – 172.\n5′ 8″ —— [125 – 164 —- [138 – 178.\n5′ 9″ ——129 – 169 —— [142 – 183.\n5′ 10″ —–140 – 184 —— [155 – 199.\n5′ 11″ —–144 – 189 —— [159 – 205.\n6′ ——140 – 184 —— [155 – 199.\nCidamte a tunsaanna leh a gihna kikokim a, a tungaa bangin kiteh hi. Aval ciangin kidawm ding, a kiam ciangin dipzawh donga hanciam to to ding ahi hi. Limtah ci-a, duh zahzah neek muaimuai pen micingtakte ngeina hilo hi. Paul in, ankham luatna in mawhna hi, ci hi.\nPUMPI AADING KISAM VITAMIN.\nVitamin tampi bakbak sangin anneek tung panin ngah leng hoihzaw hi. Leitawm aa nezote in tengsiam ding kisam hi.\nVitamin -A :: Mittang thahaatsak. mit cidamsak ante in anteh-hing lamsang leh singgahmin, singgahpuam, asan, ahing, a eng a tuamtuamte leh carrot panin tam kingah hi. Vit-A tawmleh mitmang a, thanem a, natna tuamtuam kingah hi.\nVitamin -D :: Vitamin-D in guh leh taang khauhsak aa cidamsak hi. Nitaang kisam hi. Bawngnawi tungpan tampi kingah hi. Ngasa leh sasinte tungpanin kingah hi. Vit-D tawmleh guhzaw hi. Mihing khanciipin gol theilo hi. Zumsungaa naseemte in nitaang ngahna ding hun lakzel kisam hi. Tua lo-in mihingte dol a, taaksuah zolo hi.\nVitamin -E :: Vun cidam in meel hoihsak hi. Mehtehmehgah panaa kila sathau tungpan kingah hi. Khaigah leh anteh tungpan kingah hi. Aaktuicik panin kingah hi. Vit-E a tawm ciangin simal tawm a, mihing zawngkhal hi.\nVitamin -K :: Vit-K in simal a thak bawl hi. Anteh-hing sialneekna panin tampi kingah hi. Sasin tungpan kingah hi. Simal-thak tawm ahih ciangin mihingte cidamin khansau hi. Antehsial neekding hanciam un.\nVitamin -C :: Natna lungno daal hi. Meima dambaih sak hi. Singgah namkim pan, aalu leh singteh-hing tung pan tampi kingah hi. Vit-C tawm leh hani-ah sisan luang thei hi. Haa kiplo hi. Mehteh mehgah anteh kicinglo natna ahi Scurvy natna kingah hi.\nVitamin -B1 :: Gilpi angawi thahaat sak hi. Lungtang nasep hoihsak hi. Voksa, tang ahi uumtang, maitang, singgah tang leh sasin leh mainam tuamtuam panin kingah hi. Vit-B1 tawmlua leh Beri-beri kici lauthawng aa dipkuabaih lungtang kisat natna leh gilpi angawi thanem natna kingah hi.\nVitamin -B2 :: Pumpi thapia ahi Protein kingah hi. Sasin, Bawngnawi, cheese, aktui, pateh, tehhing, Brocoli kici ankampak hingte leh silngo dat panin kingah hi. Vit-B2 tawmleh leina kamna , kapakin ankam limlo hi. Mihing thazawm hi.\nVitamin -B6 :: Gilpi kilumlet gilsung kitok natnate daalna ahi hi. Sasin, sa-namkhempeuh, singmin antehhing namkim pan kingah hi. B6 omlo-in luaksuak hi. Gilpi kilumlet natna vei hi.\nVitamin -B12 :: Thazawngkhalte dimsak hi. Ganhing pan aa kingah sa, nawi leh adang aaktui tungpan kingah hi. Vit-B12 omlo-in mihing zawngkhal in si thei hi.\nMihingte aadingin anteh theipuam, taknei khaigah tuamtuam uumtang, maitang, siagahtang, almon tang tehhing sialneek namkim, sa, ngasa, neek ding kisam hi. Sane lote in Be tampi neek kul hi. Be hoihtak naneek zawh leh sadat kisam nawnlo hi.\nZomite pil dingin kipanta ihihtei hangin cidamna dingin annek kisiam nailo hi.\nCidamna dingin ih neding a, thatang kisekna dingin kimawlna leh thasalna ih nei tawntung dinga, damdamin Zogam hong pallun ding hi.\n“Early to bed and early to rise, is Healthy, Wealthy and Wise.” Lumbaih inla thobaih in . Tua in Cidamna, Hauhna leh Pilna hi.” “Ankhamluatna in mawhna hi.” ” Naseemlote in neekding kilawm lo hi.” Thang Siangh\nPrevious: Apple cidam nangin hoih\nNext: Nu Ngai Za Don (kum 68) in Jesu tawh tawntung thawhkikna ah hong paisan!\nUniform tawhkiteen’na mopawi ~ Lengtong Pauno\nWhite House sungah Bomb kapau aci mawtaw tawh alutsawm khat kiman ~ ZD\nKum zalom 21 Panglong Khawmpi honpawi ah Ban Ki Mon pai\nJapan lasiam minthang mahmah numei khat abil in khua zanawnlo


timestamp: atn

url: =Tahum Gospel ~ Evan. Suangh Dal :: ZOMI DAILY\nposted on 30 December 2015 at 11:10 am Lomkholna: Biakna, News, SuanghDal\nTahum gospel khaici a vawh, zuauthei syate in amau’ thuhilhna ah lungdampih in khut a beng lote, Amen a pia lote, a thuhilhna uh zanuam loin biakinn sung pan a paikhiate tahum (or ansi)te ci zaw lai uh hi. A taktak in cilehang tahumte’ thuhilhna sungah a nin nuam lo taangte paikhiat ding mah hizaw a, taangte’ thuhilhna sungah tahum a om leh bel seepkhiat zawh ding kisam hi.\nTaang le tahum thu genkakna ah gup ngah leh gup ngah lo a gen kakna hi khin a, tahumte pianthak nading kigen nawn loin haltum ding bek kigen hi. Lai Siangtho ih sim ciangin taang le tahum, antak le ansi om khawm lai hi cih thu na kigen hi (Mathai 13: 24-30). Ahi zongin pawlpi tampi takte pen hih Lai Siangtho’ gen bangin om nawn lo uh hi. LST’ gen daan hileh pawlpi sungah taang tamzawin tahum a tawmzaw ding hi. Antaktamzaw in ansi a tawmzaw ding hi. Tuhun pawlpi tampitakte sungah taang sangin tahum tamzaw a, antak sangin ansi tamzaw hi.\nAntak lakah ansi om hi cih ding pen LST’ deihna hi a, himah taleh antak lakah ansi om hi cih ding sangin ansi lakah antak om cih dinmun ah a tung pawlpi tampi ki-om ta hi. Taang lakah tahum cih ding pen LST’ gen hi a, himah taleh taang lakah tahum om hi cihna panin tahum lakah a taang pawlkhat om lai tei uh cih ding dinmun ah kitung lawmlawm hi.\nPawlkhat in LST’ gen taang le tahum om khawm lai hi cih thu bulphuhin, thuhilhkhialhna khawng, thuhilhkhial sya neih khak ding khawng, upna maan pianthakna maan nei lo pawlpi mi va neih khak ding khawng a phamawh lua in ngaihsun lo uh hi. Taang le tahum a cih mah bangin pawlpi khat sung zong sandaan kibang lo, updaan kibang lo, ngaihsut daan kibang loteng mah a ki-om khawm lai hi lel ci ziau uh hi. A taktak in cilehang hih LST mun in taang lakah tahum a om ding a deih hi lo hi. A deih ahih loh hangin taang lakah tahum om a hihna thu a gen hi beka, taang le tahum pokhawm banga a nin le a siang a kibang a nuntak gawp ding a deihna hi lo hi.\nPawlpi khat cih pen upna le zuihna a kibang sitset ding hizaw hi. Updaan saandaan kibang lo pen Khrih in Pawlpi khat a cihte hi lo dinga, kipawlna khat peuh bang bek ding hi. Taangle tahum pen a pawlpi mite sungah updaan saandaan a kibang sak zolo upa makai syate ii bulphuh nadingin a kigelh LST mun hi lo hi. Updaan saandaan kibangte’ lakah tahum om cih thu hi bek hi. Tua eite’ laka tahum tawh thukim khawm ding a cihna hi lo hi.\nTaang in ama’ taan ding bangin taan sawm loin, tahum a ngawhngawh leh tahum in hong deep dinga, tua pen tahum gospel hong suak ding hi. Pasian in a pawlpi pen khatvei leh tahum gospel khatvei leh taang gospel dingin deih ngiat lo hi. Taang le tahum thu pen upna doctrine le dinmun kician ih neih zawh loh manin paulap a zat nading hi lai zang lo hi. (azom omlai)\nPrevious: Na pianthak loh phamawh hi ~ David Tuang\nNext: Tulaai Leitung Thuthang Tuamtuam Updates December 29, 2015 (Khawm Pau)


url: =Pa Pum Kam Motor vai ZYA pan pulakna (mawtaw accident) :: ZOMI DAILY\nposted on 11 October 2017 at 3:13 pm Lomkholna: Dahpihna, News, Zomi, ZYA\nPa Pum Kam Motor Vai ZYA pan pulakna\nTaingen le Hiangzing kikal a 10.10.2107 ni nitak 3:00 pm pawl a Pa Pumkam Motor pi tuahsiatna tawh kisai in pulakna ZYA pan hong nei hi ung. A motor tuahsiat laitak pen 3:00 pm pawl ding in kilam en a ZYA Zumah bangmah thuzakna kineilo hi.\n4:30 pm pawl in ZYA President Pa Khan Za Nang in Facebook pan athu a muh teh kiko pah in kidelh hi. Khaikam khua pa Motor neipa Pa Pumkam kihopih thei in hong paito nawnkei un la zato lamah nana buaipih un ci ahih manin Zatopi lam kidelhsuk kik in nitak 8:45 pm a vai veng dong kibuaipih hi.\nAphual ah apian hun in Kawlte nana omkha in tua in Kawlte cimawh huh Motor te nana vaikhak pah uh ahih manin Motor Sipuate nih nana tungto pah hi.\nZYA Zum pan kikohna bangmah kiza khalo in online pan muhteh kidelh pan ahih manin aphual ah kilap nawnlo hi. Tuatawh kisai in Zomipih akua mahpeuh in ZYA te omloh pen hong mawhsak uh a, Ka sang siam mahmah uh hi.\nRelated: Sinlai gu bang hongzen lua e (Laitui pawisiim te tuahsiatna)\nZomite cihmawh/ dongtuakna mun teng ah ZYA ki om pah leklek zolo ahih manin mipi lunggulhna/ lametna te ahun kilap zawhloh nate i kimaisak nading le mailam ah cimawh/ dongtuak i thuak le anai penpen a om ZYA te i koh ding le huhna i kinget ding zong kizasak nuam hihang.\nZomi cimawh/ dongtuakte ahuh zo tawntung ZYA hih zawh nading Zomipih akua maciat in panpih in thapia ciatni. ZYA\nPrevious: Lamdang sa ing (Lem-en luakha kahia le?)\nNext: ZYA koi-ah?\nKL Airport sungah Kim Jong-nam thatding in aki ummawh numeikhat ki matbeh leuleu ~ ZD


url: =Malaysia (Sarawak) Ah Bangladesh Sang Kawlte Dei Zaw ~ Thu Tatuam (Siyin News)\nMalaysia (Sarawak) Ah Bangladesh Sang Kawlte Dei Zaw\nMonday, February 15, 2016 Malaysia Thu No comments\nMalaysia ngam, Sarawak state pan Land Development Minister Tan Sri Dr James Masing in media te tungah Feb 15, 2016 ni ason bangh hi leh, "Sarawak state sungah Bangladesh le Indonesiate minam naseamte ka dei bua hi", ci hi.\nKawlngam (Ahibua leh) Cambodia pan naseam tute dei zaw in son aa, Bangladesh te sia lo (plantation) ah seam tu hoi ngawl aa, zongh seam thei ngawl ci'n , Bangladesh te sia construction atu bek kilawm in son hi.\nSarawak ah sia palm kung 1.4 million hectar om aa, tua sungah 1.3 million sia private a ci hi.\nSrc : http://www.themalaymailonline.com


url: =Union of Burma leh Zomite ~ Khup Lian Thang :: ZOMI DAILY\nposted on 25 March 2017 at 8:10 pm Lomkholna: Article, Khuplianthang, Politics\n2015 kum Kawlgam kiteelpi ah Zogam panin minam minpua ZCD in hita leh amun dang khempeuh phial ah NLD in gualzawhna ngah uh hi. Pan mun hoihtak ki ap thei bek thamlo in Kumpi thak in nasep kipan ta in tu ciangciang nawngkaina om hetlo ahih manin in lungdam huai phadiak lai hi. A sawtlo in a khangto gamte bangmah in Myanmar gam zong zinghuan nitak huan, silh leh ten ding tawh lungkham lo in, cinat ciangin zato hoih nei ding, sih hun lopi in si nawnlo in khansau ding, naupang te in pilna siamna lam ah mi dang gamdang tetawh kikim in, gamdang mundang ah utlo pipi in paikul nawnlo ding a, inn phual zang panin sum zongin innkuan nuamtakin om khop hun ding sawt nawnlo ding hi cih pen gammi khempeuh ii lametna a hi. Hih bangin hih bangin lametna tampi kawmkal ah kidop huai, theih huai thu pawlkhat lungngaih dingin ka lunggulh hi.\n“Kawlte kipatna Tagaung pan hi” cih Kawlte’ paunak ah aom hangin tua hunin Kumpi pen India Prince te leh Pyute hileh kilawm ahih manin tangthu theite in Kawlte ukna pen Pagan Dynasty pan a tawpna Kongbawng Dynasty (AD 1044 – 1885) in ciamteh uh hi. Hih Kawlte ukna sungah Zogam leh Kachin gam pen uk kha ngeilo hi ci-in Dr. Thant Myint-U in siangtak in gen hi.\nTua Kawlte kumpi uk hun Kum 850 kikal sungin ukna gam leh a thahat minam pen kikhel kawikawi hi. Shan te hat zel, Mon te hatzel, Kawlte hatzel cih bangin ki uk na leh a ukte ki khel kawikawi ah a, a ukna mun leh phual zong kikhel kawikawi in, atawpna pen ahi Mandalay (Yadanarpong) khuapi pan, Thibaw Min hun laitak in Mangkangte lutta ahih manin Kawlte kumpi tawh ki ukna hun a beita ahi hi.\nHih Kawl kumpite uk sungin min leh panmun kituh in unau khat leh khat sisan luanna pen a om den phial ahi hi. A minthang phadeuh pen in Kawl kumpi nunung pen ahi Thibaw Min in, ama kumpi tutna a kip na dingin a sanggam 70 val bang cikzethuai huai takin that mang hi. Kawlte’ paunak ah gal nam 5 om in, tua sungah a uk kumpite zong kihel zen hi (Kumpi, Meikang, Tuikhang, Guta leh galte). Kawlte lungsim limlim ah Kumpi ahih leh thunei ding, ama thu bek tawh nasem ding , cih khat om in panmun angah nangin zong na khempeuh sem ngam lel mawk uh hi. General Aung San leh a pawlte aki suamlupna zong tua hang abulpi pen hi pah hi.\nMangkang ten Kawlgam thumvei do in (1824,1852,1885kum), Kawl kumpi pa India ah innsung thongkia sak uh hi. 1886kum 1st Jan in Kawlgam bup Mangkang te khutsung tungta hi ci in tangko uh hi. Suahtakna a ngah ciangin zong Kumpi pa bel si khin himah leh a guh a vai zongin lak kik dingin vaihawmna om tuanlo hi. Mipi in ki it lualo leh kiphawk lualo cihna hi.\nTua hunin suahtakna ding makai khempeuh phial in Communism pakta mahmah uh ahih manin Kumpi thuneihna a ultung sak ki ukna lamah paikik ding ngaihsutin neilo uh zong ahi hi. Mangkangte in Zogam zong 1896kum aa kipan Chin Hill Regulation Act tawh ukna ong kipan uh hi. Kawlte ukna nuai ah omlo ihihna ong kilang sak mahmah hi.\nTua hangmah in zongin a tuam in ong uk aa Zogam, Shan gam, Kachin gam leh Karenni gamte a tuamin ong uk hi. Hih Mangkangte ukna ukna bulphuh in Panlong Agreement ong piangkhia ahi hi. Kawlte ukna ah om hi le hang kumpi pa akimat khitteh a gamkhempeuh laksa hi in, Kawl kumpipa aki mat hangin Zogam, Kachin Gam leh Shan gamte hamsa pi in la zo bek uh hi. Tua hun ma in Zomite pen amau leh amau a ki ukte hi a, dinmun kician a nei khin mahmah ahi uh hi. Mangkangte ukna hang leh Sangmang te hangin ih khua muhna tampi ong khangto beh lai hi.\n1917kum in Piantit galmai paina hangin a khuamuhna uh khangto in, mite khantohna ki mu kha bek hilo in minam dangte tawh ki zop a kipatna zong ahi hi. Zomite tampi tak Paaltan lut in, a tuntun a sepna peuhpeuh ah a thuman acihtak in kithei a, tuni dong mah in a pu apa te cihtakna hangin Zomite acitak minam ci in kiciamteh lai hi.Mangkang ten a uk hun ma, amau leh amau a ki uk hun lai in thuman leh cihtakna tawh akalsuan minamte ahih na kimu thei hi.\nLeitung khuahun luanzia nakpi takin ong kikhel in, Galpi nihna huhau in Mangkang kumpi in aneihsa gam leh leitangte kep zawhna ding tha nei nawnlo uh hi. A kah thak Mangkang tanu pipa (Prime Minister) Clement Attlee’ makaih Labour Party in a neih uh gamte kep tentan ding sangin suahtakna piak ding deihzaw ta uh hi. General Aung San makai in mualmite zawn a, amah muanna bek tawh suahtakna lakkhawm dingin Mualtungmi makaite na thukim uh hi. Suahtakna lak cil in Kachin, Shan, Zomi, Karenni leh Burma ci in minam pi 5 tawh Union of Burma ong piang khia ahi hi. 1948, 4th Jan pan kipan in Kawlte tawh gamkhatin Mualmi khempeuh ding khawm uh hi.\nMi khempeuh ii zahtak General Aung San kisuam lum in, amah om nawnloh ciangin mualtung mite tung akamciam uh bangin Kawl makeite zuinawnlo uh hi. Constitution mahmah zong ah Kawlte bekin thuneihna a neih na dingin bawl uh hi. Kawlte mahmah zong amau leh amau ki nawkin Communist te thautawi kipan uh hi. Belpawl Kumpi ukna nuai aa om Kawl galkap te mahmah kumpite lehdo mawk uh hi.\nTua kawmkal ah Karen te zong, kipan khengkhang uh ahih manin Belpawl gam sung nak buai mahmah hi. U Nu makaih Kawlgam kumpi in ahun lap in phelh zolo ahih manin tualgal zong nasia semsem hi. Kawl galkap pawlkhat, Zomi galkapte leh Gualkha galkap te in cihtak takin ma apan na hangin Yangon kumpi akici khin phial dingmun pan in Belpawl kumpi cih dinmun tungkik zo liailiai suak hi hi.\nA huampi in pen a langnih Kawl makaite (U Nu leh Communist makaite) in “amau cih bek ci tentan in, kikum hiathiat ding cih lam sangin , kei cih dan kei sandan a dik pen hi cih angsung deihna thupi sakluat nang hang in hiciang a tung hi” ci in laiat siam U Kyaw Win in ama muhna gen hi. Tua pen man mahmah hi ci ing. Tuni ciang dong tualgal beizo nailo in leitung aa a saupen tualgal in kiciam teh hi. Suahtakna ngahcil tualgal (Karen leh Communist) dan tawh ki bang nawnlo in, Kawlte leh Mualtung mite kikal ki kilem lohna khasiatna bulphuh aa a piang tualgal hizaw ta hi.\nKawlte’ minampi lungsim khauhluat hang hi in, tun zong abei hi peuhmah lo in DASSK makai ahih manin a paulo uh hi bek hi. Kawl mite, Belpawl gam mite khempeuh tangthu a man taktak aa a theih masiah, sanginn ah aki sin sin tangthu bu te a thuman taktak thute tawh kilaih masaih, Kawlmi te ki minam liatsakna lungsim pen bei hak kha thei ding hi.\nKawlgam ki teelpi leh Zogam makaipi te (1951, 1956, 1960, (2010), 2015kum)\nSuahtakna ngah zawh kha 6 sungin kiteelpi bawl ding himah taleh tualgal a kipatna hangin kiteelpi om thei paklo hi. Suahtakna ngah cil aa tavuan akipia makaiten kiteelpi dong Chin Affiar Council tawh makaih uh hi. Chin Affair Council pen Zogam a makaih kumpi hi in, Minister khat om a, aman Zogam bup a makaih a hi hi. Zogam khenpi 6 in kikhen aa, Tedim, Falam, Hakha, Matupi, Kanpalet leh Paletwa gamke te ahi hi. Tedim pan Pu Capt. Mang Tung Nung hi in, Matupi pan in Pu Vum Kho Hau te tangmi na hi uh hi. Minister kidem na om a, Pu Vumthu Maung (Kanpalet) in Pu Vum Kho Hau zo ahih manin amah pen a masapen Chin Affair Minister na suak in 1951kum kiteelpi dong sem hi.\nAnihna pen Pu Shein Htang (Kanpelet- 1952-1954kum), a thumna Pu Zahre Lian (Falam, 1954-1958kum), a lina Pu Thang Lian (Falam, 1958kum kha 6 sung), Pu Ral Hmung (Hakha, 1959kum), leh a tawpna ah Pu Zahre Lian hikik in (1960 -1962kum) U Ne Win’ makaih galkap ten thuneihna alak dong sem hi. Ki teelpi thumvei om manin 1951kum, 1956kum leh 1960kum cih bangin ki bawl hi. 1962kum pan 1973kum dong galkap in ong uk in, 1974kum pan 1988kum dong pen U Ne Win bekin thuneihna pan, Socialist Party bekin uk hi. Hih hunsung pen Tedim lampan Galkap lamah a citak leh min leh za nei Zomiten Zogam na makaih to uh hi.\nMaj. Son Khua Lian (Tedim, 1962-1972), Col. Khen Za Mung (Tedim, 1972-1974), Col. Kap Cung Nung (Falam, 1974-1978), Lt.Col Kim Ngin (Tedim, 1978-1982), Lt.Col Khai Mung Mang (Tedim, 1982-1986), Col. Son Khua Vum (Tedim, 1986-1988) cih dan hi. 1988 pan 2010kum dong galkap temah in tutna ong lakik hi. 2011-2015kum dong pen Galkap puansuah mipi makaihna hun ki ci thei in, Chief Minister pen Pu Hung Ngai (Mindat) leh State Parliament Speaker pen Pu Hau Khen Kham (Tonzang) te ahi hi. 2015kum kiteelpi pan a gualzo NLD leh ZCD in Zogam ah gualzo uhhi. Chief Minister pen Pu Lian Luai (Falam) hi in, State Parliament Speaker pen Pu Zo Bawi (Hakha) in a makaih hi ta hi.\n3) A tunga Zomite Zogam gamvai tangthu ah, Tedim kampau Zomite in mipi teel’ ki ukna hun ah khatvei zong Zogam makai dinmun ngah ngei hetlo mawk hi. A pilna, a siamna, a neih leh lam kicing leh hawmtawh omlo hi mah ta leh bang hangin makai dinmun ngah zolo uh hiam?\nHih a tunga dotna te nang mahmah in hoihtak na ngaihsun dih in. Gambup huam gamvai ah kimawl dan ding, Zogam gamvai ki ukna ah mapan dan ding koici kimawl ding cihte ki ging ding, ki dop ding sep ding aom leh tun kipat pah hunta hi . Ki khelhuai thute aom leh tui bangin kikhel in mun khempeuh ah lut siam ding, thu leh late kikum liailiai in makaite tungah ngaihsutna hoihte piak ding, Makaiten zong , mipi’ piak ngaihsut piaknate hoihtak sasak in mipi mailam ding khual aa ki puah ding aom leh khatvei kipuah kik ding thupi ding hi.\nZomite khempeuh a neu a lian, a moi aham ki zahtaak siam in, thuneihna , gamvai, minam vai leh biakna lamah amau aa dingin alauhuai pen a gal, a lang ahi Kawlte’ huzap na pan in a suahtak nangin nakpi takin nasem in Zomite khempeuh in a ma uh anawt khawm ding hunta hi. Hih bangin khut kilen in a kalsuan khop nak leh Zogam bek hilo in Kawlgam leh Leitung bup a makaih zo ding, Pasian’telsa Zomite ahi hi. Lungdam, Khup Lian Thang\nSaw Ba U Gyi leh Minan neuter buaina, Mg. Sin Kye\nLest We Forget, Col. Khen Za Mung\nPrevious: Oklahoma City pan akibawlkhia Aksa sungah asianglo om ahih manin Recall kibawl ~ ZD\nNext: Atapa laisimding deihsak in Phone asuhsakpen atapa in anu thukhenzum ah khia ~ ZD


url: =Teek leh Mo\nA monu in , " cisawh leng lah al lua , sawh kei leng lah lim lo na cih zel Nu aw bang na deih na hiam.......???????\nAtapa na sem hong ciah amuh ciang in bang mah pau nawn lo in an nek gap lo pipi in tawm hong ne pong hi. A monu'n zong apasal hong hem et giau pong sam hi.Ata pa zong hong pai in an leh meh tawm hong ciam aa, hong sia khia kik pah in, " Nu in si khang leh tha gui nat na nei , a-al tawh ki lem lo cih' bang tan vei hong gen ding ka hiam..?.."ci-in azi hong han hi..." aw, hi maw.. na Nu hi ven, ni dang teh nang man a an ding huan sak pah oo.." ci-in phun sausau kawm in inn sung lam ah hong lut san ziau hi..\nAtapazong khui sakawm in , " Nu aw, ne nawn kei in buh ciim hong huan sak kik ning ei...nu".........!!!!!!\n"Bawi aw, gen nop hong nei hi lo na hiam...na lung sim sung aa..nong gen nop teng hong gen khia lel in.."\n" Nu aw, mai kha teh ka na sep na ah ka pan mun hong khan uh aa, na sep zong tam zaw in buai mah mah kha ding hi-ing , ka lawm nu'n zong na ka sep nuam hong ci a hih man in............."\n" Bawi aw, UHamte munnuam innpi ah hong puak kei in maw...!!!... a-aw liing kawm sa in hong thum hi....\nA tapa zong tawm vei sung hong dai dide in, hi dan sang in adang ahoih zaw om lo hiam ..ci'n hong lung ngai aa..."Nu aw , UHam te munnuam i cih zong asia hi sam kei ee,na theih sa mah bang aa, ka lawm nu zong na sep hong ki pan thei leh nang hong kem/khoi man ding om lo ding hi-ung , munnuam ah pai leteh nang hong cing hong kem ding mi aki cing sa aa, om hi ven .. inn sang in nuam zaw ding hi..hoih sa zaw lo maw...'\nKi sil in an hong nek khit teh inn sung lam hong zuan hi.Lup na dei sung aa..kong khak neu pan hong dak khia in van tung lam hong en to hi.Se-al te lah te ziahziah in lum mei te zong alom lom in hong ki khin litlit hi..Lung len' huai lua mahmah ahih man in Aneu lai thu te hong phawk kik kha hi..Aneu aa ki pan Anu pen meigong hi in ham sa pipi kawm kal pan sum hong zong aa , amah asang man ciang dong mah hong zom to suak sak liamliam hi. Aneu lai aa , agim a tawl na te kawm kal pan akhang cin' dong mah Haksat na , buai na tam pi nawk in hi ciang dong hong tun pih a Nu tungah lung dam itna zong thuk kik man nai lo aa , Azi in inn kuan sung thu tawh kam hong pau nuam ta........!!!\nUham nmunnuam ah puak tak pi ding ka hiam..!! hong ki ngaih sun pha pha aa..khen sat tak tak gam sam lo....\n"Na mai lam kal suan pih ding na zi hi zaw hi , na nu hi lo hi.." asung lam ten hong ci ci ta.\n" Nanu ham mahmah ta hi ..sawt vei hong dam pih nawn lo ding hi , hong dam pih sung in lung kim sak in.." ...sing kung te zong nuam tak aa, hong din' khawl nop hang , huih khi ten hong sem hiau hiau...." Ka nu ka pa ten hong dam pih lai leh lung dam ko nuam tak ing ...cih khawng ..tuak sawm kha het kei in maw.." ci-in a beh aphung ten hong han thawn zel...Bang mah hong ngaih sun nuam nawn lo hi.bang hang hiam cih leh angaih sut sa teng a laih kik khak ding hong lau ta hi...\nTung sun ni-in aso vangvang asat na akha te hong zep bawl in mual pang lam ah hong buk pih ta hi.Khua nawl lam aa,mual bo neu tung khat ah aki lam [ pu / pi teek] te ki kep na mun nuam inn pi na sia mahmah khat....\nSum tam pii mah aki piak na mun ah ANu hong koih sawm ahih man in alung sim khat hong nuam zaw deuh hi.\n"A Nu hong len kawm in kong khak pi pan inn lian pi sungah hong lut pih hi. Tua lai tak in inn pi sung ah 42" TV pi sungah ciamnuih peuh ki hong na pi in amai aa, a en mipi te kiang pan nuih na aw ging lah ki za mahmah lo , pawl khat te puan ki bang silh in tutphah tung ah hong tut khop uh hang' lung mang tak in hong om uh hi..\n" A Nu in khua vaak na mun mah deih ahih teh khua vaak lim tak aa,aki ngah theih na ding inn dawl sung khat ah hong lut pih hi.inn sung kong khak neu pan in inn pua lam hong daak khia aa, singkung lopa te eng dimdiam in tua lak ah Nurse pawl khat te in UHam pawl kht leeng sawn tawh avaak pih kawikawi amu hi. Kiim leh paam a daih luat na in mihing te lung sim khua ngaih huai sak mahmah aa, hong lau thawng sak thei hi..\nKhua paang san te san dimdem in et lawm mahmah na pi'n , khua mui tawh hong ki zom hi,.."Nu aw, na ciah phot ning maw.." ci-in mang pha apiak laitak anu'n bang mah hong dawng lo in hong dai dide hi..Anung lam aet kik leh a Nu in akhut hong lam to in mang pha hong khak hi.Apaak kiuh keuh ha tang te aom nawn lo , akam hong ka in a keu thil thial amuk te tung ah lam et na lianpi bek tawh hong om lai mawk hi..\nTua lai tak in aNU lutung aa, vut bang aa akang thil thial sam mal , khua vaak amu mel nawn lo amit te leh abiang tung aa vun ton te hong phawk kha in..." Aw ..ka nu zong ham mahmah ta ai ve maw...!!!!"\nAmah kum 6 aphak lai aa , Anu vai khak tawh khua dang ah pai ding in hong ki thawi aa, amah apu te kiangah hong nu siat sawm hi.. A nu avai pai ding teh akhe phung pan len in kap kawm sa in , "Nu aw, kei hong nu sia kei in .. hong tai san kei in maw..Nu .."..ci-in aneu lai hun khat hong phawk kha vat aa, nawh sa tak in hong pusuak in kong khak te hong khak kik aa, anung lam hong en gam nawn lo hi. A neu lai thu te aphawk khak kik ding lau hi..\nInn atun kik teh azi in bel anu van nusiat te na pai ziahziah..\nMaan bawm pikhat ..hi pen asang kah grade 4 lai aa"TuunNu" cih thu lu tawh lai at/gualh ki dem na ah akhat na prize\nEng-myanmar dictionary ..hi pen anu in alim a-al ne gam lo aa..asum khol sunsun tawh..high school akah ciang aa ..birthday gift apiak\nTua leh anu alup ding ciang ta aa,aki zut den ahi, "Ankamthau" thawl neu bung khat...."Na nu azut sak ding lah om lo aa , aken hang bang aa mang ding hiam???.." azi in ci sawnsawn lai..\n" Khawl in pai nawn kei in" ci-in hong han hi\n"hi van lui teng pai kei leng ,kei van teng koi ah koih ding ka hiam?" hong dawn sawnsawn lai\n"Hih van te ka nu van gil hi..khoih kei in.."\n"Bang na cih nop na hiam.."\n" Kei nong it man aa nong ten pih hi lo hiam...bang hang in ka nu hong it sak zo lo na hi hiam?.." ci-in heh kawm sa in inn pan hong pu suak khai aa, motor tawh hong vak khia hi.\nGuah zuk khit nung in khua hong vot pian aa, lam pi ah zong mi kua mah om lo ahih man in ..anu om na mual tung lam ah motor hong hat hawl mahmah hi..Motor khawl pan phet hong pu suak khia in kah lei ah hong kah daidai aa, Anu om na kong khak hong hong hi.Amai aa amit muh hang in bang mah khua phawk lo in tawm vei sung hong ding gega hi.ANu in akhe tha gui te amekkawm kawm lai tak in ata pa khut sung aa, Ankamthau thawl hong mu ahih man in , "Aw,ka mang ngilh kha mah veleh, bawi nong puak kik pha dawm lai ei."...amah zong anu kiangah hong neh in hong khuk din aa, "Nu aw, hong mai sak in..hong thum ing..inn ah ciah kik ni maw.."............!!............\nEi aneu pan in damdam in i liat tohtoh tawh ki tuak in , i nu/pa te mai suah ngeek te zong damdam in guai lam hong ma nawh tektek hi. A dum dil dial asam mal te uh hong kang tektek in..atha tang te uh zong man lang zo nawn lo aa,kiam suk lam hong ma nawh ta uh hi..bang zah ta in na sak huai hiam...?\nNu/Pa te in ahoih pen leh aman pha pen na te hong nu siat uh hi. khuai mei vaak bang in tat sat lo aa, kang tum in ata no te khua vaak hong pia uh hi...ei te in ee leh........??????????????\nAmau aa ding in i lung sim sung ah mun neu khat beek i pia zo hia.??[or] i ki sap ciang bek phawk pan ding maw..???????\nNu / Pa te-in nang tung pan hong lung gulh uh tam het lo hi."Nunu/Papa tu ni na dam hia...? an ne khin maw..an nek lim hia..na an kam alim hia..???????\nNa Nu/Pa te ii hong it na uh lung dam na thuk kik zo kei zong in kha siat sak ding pen ki lawm het lo hi. Lawm leh gual te aw , Pasian thu um leh nung zui vive hi sam i hih teh Nu/Pa te tung ah itna lung dam athuk kik zo kim ciat ding in i biak Pasian in thu pha hong pia kim ciat ta hen..\n" Nu leh Pa te hong itna leiba cik mah hun in ki loh kik zo gei lo hi..."


url: =Wiwik Qomariah - sma2\nPlace of birthBandung, IndonesiaLocationSurabaya, IndonesiaGenderFemale\nContact Wiwik Qomariah\nWeb Search for - Wiwik Qomariah - ... Videos Search for - Wiwik Qomariah - ... Documents Search for - Wiwik Qomariah - ...\nPublished by Wiwik Qomariah\nLooking for another Wiwik Qomariah ?\tGeneral


url: =Gamgi vai: Pu Mang Hen Dal tung lungdam :: ZOMI DAILY\nposted on 8 October 2019 at 8:37 pm Lomkholna: Liantuang, News, Politics, Zomi\nGamgi vai mapanna le matutnate hangin kei mimal in Pu Mang Hen Dal tungah ka lungdam mahmah hi. Bang hang hiam cih leh\n1) Gamgi vai buaina pen I theih sa tek ahi hi. Gamgi puah phat ding le gamlim bawl phat ding cih lunggulhna a om ciat hangin ama thuneihna tawh hangsan takin hih thu a taksuah theih nadingin phul tentan hi.\n2) Gamlim puahpha ding cih ciangin a) Ukpite hun lai a gamlim b) Mangkangte bawl gamlim c) Suahtak ngahkhit gamlimte d) 2008 thukhun tawh a kipomkhawm gamlim cih bangin nam tampi a om laitak kawmkal ah Mangkangte bawl gamlim bulphuh theihna dingin hong vaihawm zo mawk hi.\n3) Tulai tak mahmah in a kizang gamlimte zanglo in mangkang hun lai a gamlimte a kizat tektek nadingin kumpi thuneite sungah kinawkna kidona kalangpanna lian mahmah ding hi. Kei theihpih ciangciang zong tam mahmah a ka theih loh zong tamzaw tham lai ding hi.\n4) Hih vai hangin popular na le pahtakna ngahna tam khollo ding cih theih sa ahih hangin sem veve a, Union maban dingin kician takin hong nuntak sakkik pen thupi ka sa mahmah hi.\n5) Tu ni ciang dinmun a tunna dingin Pu Dal in sum le pai beina, tha le ngal, maizumna thangpaihna khasiatna tampi tak kuama theihpih loh in tuakmun mahmah ding ahih manin ka lainat mahmah hi.\nGamgi vai le Khaikam University sanghuang vai cih thu tuamtuam a om simin kumpi thuneite kiangah amau hih theihna ciat tawh Gamlim lui le Data tuamtuamte tawh a hunhun in a panpih ngiatngiat Major Khup Cin Pau (Singapore), pu Pau Mung. Galkap Engineer (Singapore), Dr Dongno (Australia) tungah zong thupi sa in zahtakna ka pia hi.\nAmaute panpihna tawh thu kilumlet pah hi cih ahih pah sam loh hangin, amaute panpihna hangin noptuamna le lungsim thahatna tampi piangsak hamtang ding hi ci-in ka lamen a thupi sa-in zahtakna ka pia hi.\nMipi tawh kimuhna\nSagaing gamgi vai mipi kimuh khopna pen 4 vei kinei dinga a ni masa pen Khampat ah tu ni 7 October zingsang lamin kinei hi.\nKumpi lam panin Pu Micheal Mang Hen Dal (Minister, chin state) le Pu Kam Za Mung (Minister, Sagaing Division), Tamu pan MP te ban ah Nyi Pyi Taw pan leitang lam tawh kisai a lian pen pa le Kawlpi, Tamu, Khampat, Tonzang, Tedim, Falam, Hakha pan thuneite kim takin kihel hi.\nKimuhna sungah khampat le tua kim a om khua khempeuh pan in hausa upa le khuasung makaite kisam hi.\nThu om zia a tom in gen ding hi leng, Zogam – Sagaing gamgi pen mangkangte hun lai gamlim le gisuangte siksan in gisuang phut kik cih hi mai hi. 1938 kum gamlim le gisuang lui te zongkik ding phut pha ding. Gamgi pen tulaitak I theihna tawh kibang loin pawl khat hia lam ah kihel in pawl khat hih lam kihel ding cih ahi hi.\nH.E Micheal Pu Mang Hen Dal le H.E Pu Kam Za Mung te in thugenna a neih khit ciangin gamgi vai nasepzia kalsuanziate thuneiten a ban takin hong nei uh hi.\nMP te le mipi lam pan thugen tuamtuam a om ciangin Pu Hang Khan Lian in hih vai pen a thusialua ding lam sangin a hoihzaw ding lam a hihna, hih vai nasemte adingin hamsatna tampi om ding a hihna, Mangkangte 1938 gamlim lui kibulphuh ahih manin a lungdamna thugen a tua tawh hun zawhna kinei hi.\nTua khit ciangin 1938 kum a kiphut gamgi No.1 (Khampat le Kanan kikal) en in kipai ngeingai ah photo kila khawm ngeingai hi.\nHih gamgi vai kalsuanzia pen a huampi in gen ding hi leng deihna khempeuh ngah ta cihna hi loin tu lai khuahun le dinmun sung pan a lem thei pen le ahoih thei pen dinmun ahi dingin a lamen ka hi hi.\nMipi tawh kimuh khopna pen Kawlpi, Zonuamzang le Tuikhingzang khuate ah zong a kizomin kibawl lai ding ahi hi. Khampat khawpi ah bel kumpi thuneite le tua kim a hausa upa teng ban ah Tedim panin U Lialian (Pa Hang Khan Lian), kawlpi pan in Lawm Zam Thuam le u Nangpui (singunau) tawh na kihel thei ung. (midang ten a theih loh hang phamawh lualo ahih manin kawllai in i gelh nawn kei hi.) Lian Tuang\nPrevious: A awlmawh huai i awlmawh loh Politics\nNext: Zato zuat hamtang akisam naupaai nupi pawlkhat


url: =Vanleang Na Awle Khat Taih Lumh ~ Thu Tatuam (Siyin News)\nVanleang Na Awle Khat Taih Lumh\nThursday, June 08, 2017 USA Ngam Thu 4 comments\nJune 1,2017 ni USA ngam, Orlando Executive Airport , vanleang tual ah awle khat sia vanleang ii taihlup in thilaw hi.\nVanleang tual (Airport) sia tuili taw kipe in tua tuili pan awle sia vanleang taina lampi tungah pai todan hi in, zingsang nai 2:00 pawl vanleang (Piper PA 31) lei ah bawsuk laitak ataina lampi tungah om ahikom, vanleang mui ii ziallup thuak hi.\nHi Vanleang tual(Orlando) ah 1998 zawk , awle 4 sia vanleang ii taihlup in thilaw zo ci hi, 2013 lai zongh Florida International Airport ah zongh tubangh khat om ngei hi.\nUnknown June 8, 2017 at 8:12 AM\nSaya Atas nama IBU WINDA ingin berbagi cerita kepada anda semua bahwa saya yg dulunya cuma seorang TKW di SINGAPURA jadi pembantu rumah tangga yg gajinya tidak mencukupi keluarga di kampun,jadi TKW itu sangat menderita dan di suatu hari saya duduk2 buka internet dan tidak di sengaja saya melihat komentar orang tentan AKI SOLEH dan katanya bisa membantu orang untuk memberikan nomor yg betul betul tembus dan kebetulan juga saya sering pasan nomor di SINGAPURA,akhirnya saya coba untuk menhubungi AKI SOLEH dan ALHAMDULILLAH beliau mau membantu saya untuk memberikan nomor,dan nomor yg diberikan AKI SOLEH 100% tembus Singapura (4D) <<< 5 1 6 2 >>> saya menang togel (155,juta) meman betul2 terbukti tembus dan saya sangat bersyukur berkat bantuan AKI SOLEH kini saya bisa pulang ke INDONESIA untuk buka usaha sendiri,,munkin saya tidak bisa membalas budi baik AKI SOLEH sekali lagi makasih yaa AKI dan bagi teman2 yg menjadi TKW atau TKI seperti saya,bila butuh bantuan hubungi saja AKI SOLEH DI 082-313-336-747- insya ALLAH beliau akan membantu anda.Ini benar benar kisah nyata dari saya seorang TKW\nPesugihan June 9, 2017 at 3:05 PM\nAssalamualaikum Pengakuan tulus dari saya sendiri IBU WAHIDA, Saya Sengaja ingin menulis\n700,juta saya hampir mau bunuh diri tidak tau harus bagaimana agar bisa\nmelunasi hutang saya, saya coba buka-buka internet dan ahkirnya, saya melihat yg pernah di bantu oleh\ndengan MBAH RADEN MUDZAKKAR , awalnya saya ragu dan tidak percaya tapi selama 1 hari\nsaya berpikir,akhirnya saya bergabung dan menghubungi MBAH RADEN MUDZAKKAR\nkata MBAH pesugihan yang cocok untuk saya adalah pesugihan tuyul saya hanya cuma konterak 7 bulan dan akhirnya hutang-hutang saya pun suda terlunasi, Semua petunjuk saya ikuti\nsering menyarankan untuk menghubungi MBAH RADEN MUDZAKKAR Di Tlp 0852-9856-9393\nsaya hubungi MBAH RADEN MUDZAKKAR pasti akan di bantu Oleh Beliau Seperti saya wassalam\nAtau Kunjungi Situs MBAH KLIK DISINI ( UNTUK JENIS PESUGIHAN )\nUnknown June 11, 2017 at 1:05 PM\nangka ritual kepada saya yaitu 6242 angka dan alhamdulillah langsung tembus. sekali lagi makasih ya AKI karna\nUnknown September 8, 2017 at 8:35 AM


url: =Mobile Phone Repairing Institute in Aizawl, Mizoram.\nMobile Repairing Training Institute in Aizawl\nHome Branches Aizawl\nSmartphone Mobile Repairing Course in Aizawl.\nAdvance a Smart Mobile Repairing Institute in Aizawl, Mizoram offers technical programme on current topics in Basic Mobile Phone Repairing & Advance Smart Phone Repair Training with software and hardware module.\nAs the No.1 Institute for smart mobile repair course in Aizawl, we designed our curriculum in such way that it helps to build solid and practical knowledge of related topics, with best training methodelogy provided by our experts who have lots of experience in this field.


url: =Written by Tg. Kham & ZomiDaily\tFriday, 24 February 2012 05:07 Zomi National Day 2012 | Kuala Lumpur, Malaysia\tTukum Malaysia, Kuala Lumpur khuapi laizang aa kibawl Zomi Nam Ni limlaak (photo) a mu kha peuhpeuh in, lungdam huai ei aci ih om hiam? Ahih kei leh, hizah tak lawmlawm khua ngaih huai si hang, aci simsim ih om hiam? Aki banglo muhzia tuamtuam hong pia ding hi; Kum 64 Cin'na Zomi Nam Ni bawlin pawipi a pai kampau kibang sinsen Zomi 3,000 ki pha dek phial ding aa, Stadium Chinwoo acih indoor stadium pi khat a kikawm pen, naupang tutna ding zong awng nawnlo zahin ki dim phitphet hi. Tutna mun awng nawnlo lampi awng teng ah a kidin' ngeingai tak ciangin, pawi kemding aa ih kawm rela te bang khua ul nul liang mahin lampi ding sial keii uh hi. Numei naupang pawlkhat a ciahkik mai ki-om hi. Tua zong pen, tul bangzah pawi hong kihel theilo cihkhat omlai hi!\n"Sorry! Tiada kerusi lebih." cihdan pian khat kammal a kizak dong taktak hong tun' teh, vaihawm Committee te lampan cihna ding om nawnlo hi. "Sorry! tutna lakbeh theihding beita!" a cihna hi aa, tutna mundang pan a kikawm theiding zongin a munding omthei nawnlo himai hi.\nA baih hetlo mah hi....Hizah tak aa mipi ih tamna lamkaal lak khat ahi Malaysia ah Zomi Nam Ni pawipi khat vaihawm ding pen baih vetvet lo-in, kikupna bekbek zong tampi vei neihkholh kul, kigin' kholh tohtoh himai hi. Vaihawm khawm zokhin ihih manin tualam saupi ih genkei zaw ding hi.\nA 6 Veina Zomi Nam Ni....Leitung kha sim danin February 20 ni lian mahin, laimal 'Z' tawh a kipan Zomi Nam Ni cih stage nung lam aa banner/ backdrop mai-ah pawipi a kibawl pen, tukum 2012 ah Malaysia aa ding A 6 Veina hita hi. Kum simin mang kam tawh ih gelh ahi phial zongin 'Z' mah tawh kipan den hi. Mailam ah zong 'Z' mah tawh kipan ding hi.\nKum 6 cihpen, naupang bang hileh tei mahmah ta ding cihna hi. Tei bek hilo-in, gamdang aa om a tanaute zong hopih theita hi. A gamdang aa om tanaute-in zong, tua naupang a it takpi leh phawk zelzel ding aa, a veina lian semsem ding hi. Tua a veina pen, huih lak ciangah mangthang saklo ding hi.\nHungeelna bang lianin ki zawhbawl thei....Committee te vaihawm siamna pen, hungeelna (programme) ah kimu masa gige hi. Tua hungeelna bangin ih zawhtheihna ding pen lasa ding, tumging tumding, thu gen dingte tung ki nga zaw aa, mipi tung kitam ngaklo hi. Nitak nai 6 aa manding geelna pen nai 6 in kiman thei ahih manin, Zomi hizah takin vaihawm khop siamna khat ih lakkhia thei hi.\nHungeelna sa ahi Thukong hon'na hun Zomi Nam Ni Committee Lutangpi ahi Pa Nang Khan Pau pan zawhna lungdam kohna leh thupha piakna hun Rev. Dr. Zam Khan Thang dong, a kipelh leh a nunung ding masak, a masa ding nunun' cihbang omlo-in ki zothei hi.\nTuahkhakna pan theihthak thu....A masa pen ah, committee te vaihawmna thupi-in, mipi-in azuih kisiam ahih manin pawi nuam hi. Zomi Nam Ni hita kei leh, Zomi te mipi mihon tawh pawi khatpeuh ih vaihawm simin pauban'na, kicin'lahna neng om hamtang thei aa, tutung Zomi Nam Ni pen, a lamdang takin genban'na ding, tuaci lai leh cihtheihna ding tawm mahmah hi. Zomi sung ah, vaihawmna khatpeuh picin' zawhna ding pen, a mipi phazah tung ki nga hikei-in, a madawkte, a palaite, tangmite tung tampi a ki ngak lam ki muthei hi.\nCommittee thupi....February kha aa ding anung November kha bangin committee a din'zawh pen thupi hi. 2011 November kha pan a hunhunin ZAM zum ah kikupna kinei toto aa, sepna tawh a kizop ciang pawi nuamtak a kizo thei ahih manin, bangteng vaihawm in, bangteng sem khol le'ng hoih cih a muthei leh a gamtang pah Committee aa kihel khempeuh thupi hi.\nPawi khat etlawm theihna ding mit hong la masa pen....Bang a'itam? Innpi sung ih lutphei lianin ih muh pahtheih stage nung aa backdrop pi aa kipan, kongpi lutna-ah a kihawm sticker te, tukum Zomi Nam Ni logo leh hungeelna cihte khempeuh international level phialin hun pia aa design hong bawlkhia Tg. Mungpi @ Paukxii (ZomiCorner) ahihi.\nTumging tumsiamte leh lasiamte thupi....Khatkia lasakna bekbek dawng 21 sungah Malaysia lasiam pa sak dawng 2 hi-in, tualo Zomi lasiamte pen tumging siamte tawh hong kithuah taktak uh ciang, Zomi te sak dawng 19 sinsen, pan khial, set poimawhna khat om tadih, aw tunglo vat, mi kimlo-in kingak cihdan khat mahmah zong ki mulo hi. Zomi te sak khempeuh namdang kam tawh kisa omlo bek thamlo-in, Zomi veina, Zomi maban aa ding kiphuak la vive hong sa uh aa, lungsim hong lawngsak zo mahmah uh hi.\nAtung aa ih gen bang lianin anuai aa tengin tangthu hoih khat gelhthei uh ahihi;ZOMUS te vaihawmna tawh, Lead - Steven (Pau), Bass - Khai Sian, Drum - Biak Tung, Keyboard - Khai Mok, Rhythm - Khual.Zomi lasiam bek hilo-in a siamna tawh minam veina a lakzo: Kamseen, Suanno, Deih Mang, Khaipi, Nuamboih, Lianpi, JK Zom, Muan Cing, Sian Lun, Cinpi, Ciin Hau, Nuam Cing, Victor, Lamboih.\nKamseen pen, ih gam pekpan ih sap mah bangin, a la neih tampi sungpan hong ten'khiat khempeuh in mipi lawng zo ngiatin, a tawpna lam ah bang, mipi sungpan pahtawi loh theihloh, lungsim phu valval ta ahih manin sum kiphal zahzah stage tung ki piato ziahziah hi. Zomi te aki pahtawi theilua himawk hang. Zomi, zom di'am?\nNgeina laam a lakte kiva....Ngeina laam ahih kei leh ih ngeina alak laam hong lakkhia anuai aa tengin, pawipi-ah a lahtheih ding ciang uh pen hun tampi, sum tampi mah bei aa asin ciatciat uh ahih manin, etteh huai thei mahmah uh hi. A sinna dan mah un kituak takin lakthei uh ahih manin a kiva mahmah uh ahihi.\nZEC Sang Naupangte, Tungzang Khua pan sanggamte, Tonzang Lawm pan sanggamte, SDA pawlpi pan sanggamte, Rawang khawk pan sanggamte.\nThugennate thupi leh manpha....Lamsap zong cing takin kipia zolo himah ta leh, hun khat lai-in minam aa ding a sepna gam ah, mipih hizah tha pia ding Australia pan hong kihel thei Pu Zo Khai in hun saupi tak la hetlo na pi, lai simsa ahilo a phukkhaksa leh a muhna tantan zui-in deihtak thu hong genteh mipi ki tha ngah mahmah hi.\nRev. Dr. Cin Sian Pau tung panin zong, Zomi te pen Ngeina kician ih neih lam leh Lai kician ih neihziate tomkim takin hong genkhia thei aa, muhthakna leh Zomi hih angtan'na tampi hong khangsak hi.\nPa Kam Lian Mung in, Zomi Genvai Kipawlkhopna (ZSM) ii nasep zia leh Zomi sung genvai lamah bangci sepkhop huai cih hanthotna hong neithei hi.\nThugenna khatmah ahi, hih Zomi Nam Ni vai aa sumlut leh sum zatna khempeuh, aneng atawng in a ciamtehzo Zomi Nam Ni vaihawm pawl Accountant Sia Kap Lian Thang in pulak khiatna kician sinsen in hong neih khitteh, tukum Zomi Nam Ni pen ei leh ei dingzo himawk hang ei ci-in, angtan'na mitte kimu thei hi.\nThugenna khatmah ahi veve, Zomi Nam Ni vaihawm pawl Thuvanpi Sia Hau Suan Khai tungpan Lungdamkohna kicing khat ki zathei-in, hih pawipi hong pian'theihna ding, sum leh pai, thatang, siamna, ki piakkhiatna, hun piaknate tampi a kisap lam hong phawkthak sak bek thamlo-in, Zomi sungah lungdam kam ih kikoh zawhpen angtan' huaina hong musak hi.\nZinmang pawlkhat hong kihel thei....UNHCR ulianpipa aa kipan zumke tuamtuam uliante a kisam hi aa, tua sung panin CDU (Community Development Unit) pan uliannu hong kihel thei-in, tha piakna leh a deuhdeuhin, Zomi te na ki pumkhatna-uh khahsuah peuhmah kei un, na ngeina uh mangsak kei un cih tawh tha hong pia thei hi.\nIAD lam leh UNHCR-Malaysia mahmah ah Administrative lam leh Siavuanpi asemnu pen hong kihel nuam himah ta leh, hunpi kipat ma deuh ciangbek hun awng ngahthei ahihna tawh, hong vaikhak nop thute CDU uliannu gensawn ding hong kengsak aa, ama tangin a kammalte ki zathei veve hi.\nKi meltheihna tawh a kisam Malaysia gammi laphuak, lasa, studio a nei ngiat, UNHCR in pawi tuamtuam ah azat (Tg.) Ariff Akhir in, nung kum sung aa galtaite haksatna teng a bil aa azak khitteh a gelh la pen hong sa aa, a sakma-in "Dammaw?" ci-in ei kam tawh mipi a hopih ciang, ki tha ngah lua-in innpi ki thawn zuah ta ngial hi. A dawng nihna pen, na vekpi vua ding kong sak hi, ci-in "White Dove" acih kammal hoih mahmah kihel mangla tawh tha hong ngahsak mahmah hi. Tua la asak ma-in ZEC sang naupangte amah tawh a sakhawm dingin samin, mipi tawh zong zaikhawm ziahziah hi.\nZAM pan lungdamlahna mualsuangno, UNHCR uliannu tung Pa Nang Khan Pau in pia aa, Ariff Akhir pen aki meltheih pih Tg. Kham in pia thei hi. Mualsuangno bekmah ki piazo aa, cialna guaihna cihbang ki vaihawm zolo-in, amah'n zong na lamen khollo sam hi.\nYouTube 1: http://goo.gl/dmccBYouTube 2: http://goo.gl/XfmTt\nTongsan Pen pahtawina piakna....Zomi sungah thuasuah tuamtuam, lai lam nasepna leh thu leh la a lakkhia, a khahkhia zo leh a kician aa nasem zo penpen, mipi teel khatpen Tongsan tanute-in Tongsan Pen Award ci-in pia uh hi. A pia khia Tongsan tanute-in hun saupi la-in, mipi me (vote) khiatna neisak uh hi. 2011 Tongsan Pen Award pen, ZomiDaily (www.zomidaily.com) in me tampen tawh hong ngahthei hi. Tongsan tanute ngetna tawh Zomi Nam Ni hunpi sungah, Joseph Kam Tung Sang in Sia Mangsen tung Pahtawina Laipi piakkhiatna hun etlawm takin kiguang aa, a thu leh a vai omzia teng zong Sia Kam Sang mahin kicing takin pulak masa hi. ZomiDaily tangin Sia Mangsen tungpan lungdamkohna kammalte kicing takin pulak thei hi.\nZomi Cup pahtawina piakna....Zomi Nam Ni pahtawina-in kumsim aki vaihawm Zomi Cup Tukpeng Kidemna pen tukum zong kizom thei aa, January 23-27 ni (5) sung buppi hunbei hi. Zomi Nam Ni pahtawina aa kihel Khuate, Zomi Nam Ni pawi sungah ki pahtawi ahihi. Hih pahtawina hunsung Tg. Kham leh seppih tengin makaih hi.\nA masa-in, Zomi Cup a kumthumna vaihawm ding kipat theihna ding leh kipat ngamna dingin nung kum pan Cup golpi leina ding sumtang hong piakhia USA aa om Pa Langh Kap Pau leh Pa Thang Do Hang (Tungzang Khua) te unau tung Zomi aveina uh lungdam angtan’pihna bei ngeilo aa, ZAM in Mualsuangno khat ki pia hi.\nA zomah, Zomi Cup 2012 a kihel Khua (26) te a makai khatta tungah Pawhtawina, A Lina (Darkhai), A Thumna (Anlangh), Mimal kimawl siampen ngahte, A Nihna (Voklaak) leh Zomi Cup 2012 Champion (Gua Sing) cihte a kimawl khempeuh pahtawina picing takin ki vaihawm thei hi.\nVideo leh limlaak (photo) te limtak kila....Video pen Laizom Media in minam aa ding sepkhiatna tukum hong zom leuleu hi. Limlaak zong ZAM camera pen Tg. Mungpi (ZomiCorner) in hong letsak aa, ZomiDaily pan Sia Mangsen in zong kim takin, tawl nga manlo-in lathei uhhi. Maikaal sungah DVD hawmkhiat zawhding ki hanciam laitak hi. Tampi sungpan aki tengkhia photo (183) anuai-ah ki enthei hi.\nThungetna....A patna lam ih gensa, mipi hizah lamkaal (Malaysia leitang) aa ih omlai pen a lungdam huai hikhollo hi! Ahi zongin, hizah tak om gige Zomi Nam Ni cihzong phawk khalo, ahih kei leh ih utna tekah bawl, ahih kei leh tha ngah dandanin bawl cihbang ih omloh pen, Malaysia om Zomi te ki pumkhat aa vaihawm khop zia kihat mahmah cihna hi.\nSuahtakna leh mihing hamphatna kim takin a kingah theihna gam tuamtuam aa om mipil makai tuamtuam leh mipite-in hih kum 6 apha naupang tungpan etteh theihding tawmtawm om leh kilawm hi. Zomi te ih vaihawm zia a hoihte tha kipia ni.\nZomi Nam Ni 2013 ciang, Malaysia ah Zomi hizah takin a bawlding ih om nawnlohna ding, gamthumnate-ah tul tampi a tungkhin dingin thuumin thu ih ngen hi.\nTg. Kham & ZomiDaily\nLast Updated ( Friday, 24 February 2012 05:18 )


url: =(Commercial: American Motors; Star-Kist Tuna.) | Vanderbilt Television News Archive\n(Commercial: American Motors; Star-Kist Tuna.) #215226


url: =Zogam Budget leh MP ~ Pu Zo Tuang :: ZOMI DAILY\nposted on 8 May 2020 at 10:50 pm Lomkholna: News, Politics, Zomi\nGam khat limlim in budget khat ahi zongin aki khawm ciangin a amasa in democracy gam tawh akikal suan gam te in Mipha zah ki-et masa pen aa mipha zah zui in Budget ki hawmkhia hi. Gentehna bang US bang ah kum 10 in khat vei ta bang milip kisimna om in a diakin tua pen Federal Budget hawm zia ding leh Federal Kumpi ah Tangmi puak zia ahihi. Federal Kumpi cih pen Congress zong hihi. Kum 10 sim in Congressional Districts Map cih gamlim khat vei ta bang puah in bawl den uh aa tua zui in zong budget aki hawm ahihi.\nCidamna lam, sang lam, Kizomna lampi te ahi zong a tuamtuam Sumzatna budget khem peuh pen Mipha zawh tawh kihawm in Budget seh na ki nei den hi. 2020-2021 Zogam Budget en leng abeisa kum te ah zong budget kihawm na te pen adiak in Zogam ah mitam na pen ahi Tedim Township bang pen mitam pen mah ta se leh Budget tawm ki ngah den pen ahihi.\nGam khat limlim in budget aki hawm ciang in a mipha zah leh a gam golna tawh kizui in ki hawm aa tua zawh ciangin, Khuapi lian te pen kumpi zum te omna a hih man in akisap leh tua zawh ciangin kigel pan ahihi. Leitung ah Democray gam ki-uk zia pen a tam penpen 3 te in Federal Goverment, Unitary Goverment leh Constitional Monarchy ci in kumpi zong anei Kumpi thu neihna tawh aki uk khawm gam hi teng 3 pen leitung ah akitam zat pen gam ki-uk zia ahihi.\nKawlgam bang en leng pen Unitary Goverment kici in adiak in thu neihna pen Central Goverment pan in tui bangin ong luang khia ahih man in State te in thu neihna ki nei zolo hi. Tua hih manin State in Budget hawm zia ahi zong in thu neihna khat peuhpeuh pen adiklo aom leh Central Goverment in State Goverment tung ah thu nei uh hi. US dan te pen Federal Goverment ahih sam hang in US constition sung ah State kumpi thu neihna ding leh Federal Kumpi thu neihna ding ki khen dimdiam ahihi.\nKawlgam dan te leuleu pen Unitary Goverment ahih mah bangin Central Goverment bek in thu neihna vekpi phial in len uh a State Goverment in Central Government thupiakna dan a nasem zaw uh hi. Tua ahih man in State MP ciding i hiam State Kumpi ah tangmi a pai MP te in Budget hawm zia a lung kim kei uh leh State Parliment ah a lung kimloh nate gen thei hi.\nState MP te in a State parliment ah ki deidan na sum leh pai budget hawm zia alung kim kei leh Central Goverment a hi Hlutaw ah Gambup Parliment ah thu sung thei leh lungkim lohna gen khia thei uh hi a hang pen Kawlgam bang pen Unitary Goverment ahih mah bangin Central Goverment in thuneihna khem peuh len khin phial ahih ma in i lungkim lohna khem peuh pen Central Government ahih Union Parliment ah gen khiat ding ahihi.\nZogam Budget hawm zia bang i lungkim kei leh zong tua pen a gen ding pen Hlutaw MP (Amyothar Hluttaw leh Pyituh Hluttaw) ah MP te in gen thei uh hi. Mipawl khat te in Kawlgam pen Galkap kumpi ki-ukna hi in MP te thu neilo uh hi zong ci mawkmawk thei uh hi.\nGalkap kumpi thu neihna pen adiak Kawlgam thu khunpi akipuah thei na ding 75% sang tam zaw in a thu kim leh bek kilaih theih cih thu hi tua hih man in Galkap te 25% bang na pha ahih manin Kawlgam thukhunpi laih theih na ciang pen amau tua a khak tan theina ding ahihi, ahih hangin Budget hawm na ah pen Amyothar Hlutdaw leh Pyituh Hlutdaw MP te in a tam zaw thu kim na tawh budget hawm khia thei uh aa sum zong kisap leh gam dang pan in tawi thei bek tham lo in kawlgam sum mahmah zong bawl khia thei uh hi.\nTua pen Zomi ten budget tampi i ngah na ding pen Zomi MP khem peuh mawh puak ahihi. Bang party bang party cih tawh kisai lo in Zomite tangmi ahih mah bang un Zomi te tangin thu gen ding in Central Goverment ah akipuak ahih kei leh i sawl khiat Tangmi leh Palai te ahih man in mipi te deih dan a gen kei leh mipiten kisawl nawn lo kipuak nawnlo thei hi.\nTua pen Democracry pai zia ahihi. Tua dan ciang gen ngamlo MP te pen Zomi ten tua dan MP te tangmi in i paisak nawn lo na ding ei mipi te tung ah thu neihna aom ahihi. Democracy gam pen thu neihna bulpi pen Mipi te kiang pan tui bang aa ong luang khia hi akicihna pen tua hang ahihi. Tua ahih manin Central Goverment leh State Goverment ah ei tang ding thusung ding ahi zong MP i tel ciangin tua bang dan a gen ngam ding MP i tel khiat kulhi.\nTua dan i gen ciangin Zomi party nusia in party lian te bek mee (vote) pia ni cih na hi pah lo hi. Kawlgam in Thukhunpi (constitutions) ahoih ma teng leh ei tawh kituak ding Federal gam tawh kituak ding ahi zong Thukhunpi i neih ma siah pen Zomi Party pen nusia theih ding hilo hi. Tua dan a a akibawl theih na ding Zomi party in ong bawl ding a tua khit teh Zomite in party dang te mee (vote) kipia thei lel ding hi.\nMP hoih i ngah theih na ding in bang ci sep ding. Zomi Party pen ZCD bek aom ahih man in tua bek mah i panpih ding thupi mahmah ding hi. MP hoih i ngah theih na dingin a masa in ZCD party member khem sung ah MP dem nuam khem peuh in amau om na muntek leh amau dem nopna mun tek ah min pia in tua MP dem a ut mi tampitak lakpan in ZCD party member khem peuh in tua te mee (vote) pia in vote tam ngah pen te in MP dem leh pen MP hoih ki ngah thei pan bek ahihi. US bangin tua dan a zat uh pen sawt mahmah ta hi tua pen Primary Election ci in kiteelpi ma-in party in ahih ahihi.\nPawl khat te leuleu in US leh Kawlgam na gen teh uh kigen teh thei baih lo ding hi ci thei uh hi, MP teel cing ding kitel na pen Kawl Kumpi leh Gamkumpi te sep hilo in Party te sep leh gel khiat ahihi, Party te bawl ding bek ahihi, tua pn bek in MP hoih leh mipi deih MP ki ngah thei pan ahihi. Tua hih man MP hoih i ngah na ding ZCD makaite mahmah in zong hidan a lung gulh nai kei mawk leh amau mahmah in zong Democracy pai zia sang in amau mimal thu neihna alung gulh hi zaw kha ding hi. Tua ahih man in hi dan sep ding kisam ta hi. Pu Zo Tuang (Accountant @ ZIUSA)\nPrevious: Alibaba leh Guta sawmli ~ Khup Khen Thang\nNext: Covid-19 buaina hong ven ciang’n…. ~ Bob Tuangpi


url: =Global Buanli Family: Tulaai Leitung Thuthang Tuamtuam Updates May 14, 2014\n· Full Gospel Assembly International Pawlpikem ahi Rev. Dr.Dam Suan Mung leh Rev.Vung Za Niang (FGATulsa Pawlpi kem) te sungpan piang,unau thum lakpan a upen zom Tg.Vungh Suan Khai @ Khaino in abeisa May 12,2014 ni-in Oklahoma State University (OSU) panin, Bachelor Of Science Degree in Mechanial Engineering tawh gualzawhna hong ngah ahih manin lungdampih na i pulak hi.Sangtuah pawi pen Tulsa khuapi sung The Pavilion Hall sungah nitak nai 6:30pm-9:30pm dong thupitak in kibawl in,tutung in kawlgammi(Zomi) sungpan amah bek ongki hel kha hi.\n· Thailand gam ah PM lui Yingluck kituan khia in PM thak Yingluck party mi mah kikoih ahihman in hih party pan hilo in nautang pan PM thakkhat akikoih nading in kumpi langpang party te in Bangkok khuapi sung a om PM zum kiim ah lungphona zomto suak uhhi. Hih mipi te lungphona mun ah May 14 ni in bomb leh thau nasiatak ging a mi 3 si in 20 vaal liam uhhi.


url: =4. A Thu Ka Gengen Nuam Hi ~ MUC\n4. A Thu Ka Gengen Nuam Hi\nArabella Katherine Hankey (1834-1911) William G. Fisher (1835-1912)\nEvangelical Christian-te laka “Clapham Sect” a kicite’ laka khat ahi Arabella Katherine Hankey’ phuah ahi hi. (“Clapham Sect” i cih bel England gam Clapham-a teng mihau Anglican Evangelical-te kilawhna min ahi hi. 1844 kuma kihawm Edinburg Reviewsunga article khat ah Sir James Stephen in tua mite lawhna-a a zat min kizang suaksuak ahi hi. “Clapham Sect” sungah mi minthang tampi oma, tuate’ lakah England gama sila neihna nakpi-a a langpan William Wilberforce, bank nasepna lama minthang mahmah Henry Thornton, Clapham-a rector John Venn, East India Company-a director sem ngei Charles Grant, governor-general of India a sem ngei Lord Teignmouth, barrister minthang mahmah James Stephen, Evangelical makai minthang mahmah Zachary Macaulay, Parliament-a dissenting member William Smith-te kihel uh hi.ZKK)\nWilliam G. Fisher bel America gam Philadelphia khua-a musician minthang khat hi a, piano zuak mi khat ahi hi. “A Thu Ka Gengen Nuam Hi” (I Love to Tell the Story) la-aw a phuah ciangin a sakkik ding phuahbeh hi. “Tua thu ka gengen nuam hi, Gengen lai ning vantungah, Hih thu tul thei ngei lopi, Zeisu leh hong itna” ci-a a phuah ciangin a la dawng buppi ngaihsak mahmah hi. 1875 kuma Philip P. Bliss leh Ira D. Sankey-te’ kaihkhopGoslpel Hymns and Sacred Songs labu sungah kihel pah-a, mun khempeuh-a evangelical Christian-te’ deihpen la khat suak hi. “A Thu Ka Gengen Nuam Hi” (I Love to Tell the Story) ahi-a, “Tangthu Hong Gen In” (Tell Me the Old, Old Story) ahi zongin, Arabella Katherine Hankey’ phuah late a dawng nih-in tuni dong kisasa a, William Fisher in a sakkik-a a gen bangmah-in vantung donga i sak ding late ahi hi.


url: =Lengte in mt. 36/38 ca. 64 cm. - donkerrood paisley\ndonkerrood paisley Bestelnr.: 95141881 € 19,99\nKleur: donkerrood paisley\nStretchjeans STRAIGHT John Baner JEANSWEAR 19,99 €


url: =Malaysia 7-Eleven ah damiah ataih nasempa kum 12 thongkiading :: ZOMI DAILY\nposted on 3 June 2017 at 10:12 am Lomkholna: Malaysia, News, Sawltak, World\nMalaysia gamsung aom 7-Eleven Outlet khatah nasem khatin adang 7-Eleven Outlet ah damiah taihin sum laksak ahih manin, agamtat khialhna aki sikkik nadingin kum 12 sung thong kikhiading cih NST pan kiza hi.\nKum 12 sung amawhna a ngaihsutding hundingin thong akikhiat banah ciangduai tawh tawsat “Canning” zong 4 vei ki thuaksakding cihi.\nTuapa minpen Meor Amirun Meor Zainal Abidin kici a, kum 22 phakhin hi. Abeisa kal 3 sungin 7-Eleven Outlets munnih ah damiah taihin sum laksak ahih manin, Ampang Sessions Court judge Syafeera Mohd in mawhnadaan lohnadingin kum 12 sung thong akiatsak ahihi.\n7-Eleven Outlet damiah ataih masakpen May 13 ni hi a, Tasek Permai Ampang aom 7-Eleven Outlet ah ahihi. Sumpawlkhat leh Cigarette pawlkhat luakkhia in, asum in aki tuatciangin RM813 manneiding luatkhia cihi.\nTuazawh May 18 ni in Pandan Indah, Taman Seraya aom 7-Eleven Outlet ah damiah taihleuleu a, sum leh Cigarettee akigawm in RM738.90 manneiding luatkhia cihi.\nMay 19 ni ciangin hihpa pen kimankhia a, agamtatna amawhna kician cih akitheih ciangin thukhenna akinei ahihi. Khatvei damiah alutna hangin thong kum 6 leh tawsat 2 veituak hi a, akigawm in thong kum 12 leh tawsat 4 vei athuakding ahihi.\n7-Eleven Outlet panin damiah ataih, avan luakkhiat pen asumin kigawm leh RM1551.90 bek ahihi. Ahi zongin tuazah mannei leltak damiah ataihnopna lungsim hangin thong kum 12 leh tawsat 4 veitak athuaklawh dikdekding ahihi. ZD Sawltak #zomidaily\nPrevious: Malaysia, Ampang ah palik kineih mi 2 te’n gamdangmi nasem te sum RM1000 laksak\nNext: Tedim Khua Lampi te Part 2 ~ Khup Khan Thang


url: =Pa.Dal Khan Mung @ Dal Mung tawh anunung pen Hunzat khopna – FGA Tulsa\nPa.Dal Khan Mung @ Dal Mung tawh anunung pen Hunzat khopna\nAdmin / June 14, 2016 / FGA File\nUSA,gam Oklahoma State,Tulsa khuapi a teng ahi (Pa.Thang Sian Khai-UN Min)@ Pa Dal Khan Mung(Buansing beh) Kum 39 in Atenna Tulsa khuapi ah June 13,2016 ni nitaklam nai 2:30pm hunpawl in Gilsungdam lohna tawh St.Francis Zopi ah lam etloh pi-in abawlpa anglum ah tawl nga dingin ong ciahsan ta hi.\nPa.Dal Mung te Innkuan pen abei sa Febuary 2016 in Malaysia pan-in Tulsa ongtung hi a,ong tun a ki pan damloh na hangmah tawh Zato a lum hi-in tulak ong nusiat laitak in azi Nu Ning Khan Nuam tawh Tapasal 3 neih uhhi.\nSanggam pa i anusiat Innkuanpih,azi ata,sanggam te leh a dah a kap khempeuh hehnep tut pih na FGATulsa Biak Inn ah nitak sim 7:30pm ki nei thei hi.\nPa.Dal Mung tawh a nungpen hunzat leh Hantanna pen Cavary Cemetery Tulsa 9101 S Harvard Ave, Tulsa, OK 74137 ah nitaklam (2:00pm)hun in ki nei dinghi.\nPa.Thang Sian Khai @ Dal Khan Mung (Buan Sing)\nSuahni :Oct 15,1977\nSihni :June 13,2016\nSihvuini ding :June 15,2016 (2:00pm-)\nLuanghawm ethun ding (12:00pm-2:00pm)\nHaan :Cavary Cemetery Tulsa\nAnusiat Azi ata teng\nNu.Ning Khan Nuam (Zi)\nTg.Thang Thawn Tung\nTg.Thang Sian Khual\nTg.Nang Sian Muan\n← Khaino & Dimpi te Mopawi Lungdampih na\nFATHERS’DAY---- PA TE’ NI By: Rev.Vung Za Niang →


url: =Einstein Thu Sim Hamtang Tawng ~ Thu Tatuam (Siyin News)\nEinstein Thu Sim Hamtang Tawng\nThursday, November 26, 2015 Knowledge No comments\nApianna sia Ulm, Württemberg, Germany hi aa apian ni sia March 14, 1879 kumh hi.\nJew minam hi aa, apa min sia Hermann Einstein hi in, sumbuk hong aa, engineer khat zongh hi si hi. Suapui numei khat nei hi.\nAno lai Elementary saang Luitpold Munich khua Gymnasium kaa in Violin tum sia nuam sa hi.\nApa ii sumleang nasep sumh ahikom Milan, Italy, ah 1890 June tha khawng in peam uh hi.\nNovember, 1915, ciang ama ii general theory taw kisai man thiang hi.\n20th century sung Physic taw kisai Atomic Energy hang in akizakta mama khat hi. 1921 kumh in physic taw Nobel Tel ngaa hi.\nNgalkap tum nuam ngawl ahikom paulap zonna in patauthei natna ci in syavuan lai khat vawt tawm hi.\nSwitzerland ah pai in polytechnic saang entrance ahuan le ong in kaa thei hi.\nAsaang syapipa tanu Milena Maric taw kidei in Jan 6, 1903 kiteang aa tapa nii nei hi. ( Hans & Eduard) 1919 kumh ciang azi taw kikhen uh hi. Ahihang Nobel tel angaana pan asumte azi ii lua thei tu a vaihawm pui hi.\n1933 Oct 17 ni USA ,New Jersey state ah refugee taw peam aa, Princeton khua ah Institute for Advanced Study vawt tu in panmun ngaa aa tuazawk ciang teang suak hi.\n1935 ciang US ah Permanent Resident ngaa a tuazawk angeingawl in citezen ngaa hi.\nLöwenthals taw kiteang kik ahihang 1936 kumh in kikhen kik aa tua kumhbin azikik thi hi.\nAma ii Math equation E=mc2 ( thil no cik khat in power ahaat mama khat suak thei) sia hong minthang vaial hi. ( atomic power)\nPhysic taw kisai thusonna ngam tatuam ah hilhna nei in avaak kakawi lai tak Adolf Hitler in ama ii theory sia "Jews Theory" ci in selno hi.\n1939, kumh in alawmpa Leo Szilard taw President Franklin D. Roosevelt tungah la Nazi te bomb alauhuaina thu son aa Nuclear bomb vawt tu in kun uh hi.\nJapan Heroshima bomb akikhiat zawk ciang Einstein sia min ngaa vaial hi.\n1955 April 17 nitak in Israel ngam suataak kumh sali cinh a thuson natu akingin laitak chingui natna nei in puuk hi. Surgery vawt tu uk ngawl in "Ka sep tu teng seam zo ing , ahun tu ciang cia nuam tu khi zam" ci aa April 18 zingsang ciang thi hi.\nAthi ciang Dr Thomas Stoltz in a innkuanpuite ii awina om ngawl in doctors of neuroscience saangpatangte ii study vawt thei natu Einstein ii thuak laaksak kuu aa tunidong New Jersey Princeton University Medical Center ah kikeam lai hi.\nAma ii uuk ahi aluanghawm sia meitaw haal in avaam sia ki the kakawi sak hi.


url: =Ong Sit Tel In | Zomi Lyrics Directory :: Zomi Music and Songs Ong Sit Tel In | Zomi Lyrics Directory :: Zomi Music and Songs\nOng Sit Tel In\nJ. Edwin Orr (1912-?) Maori melody\nHih la a phuakpa J. Edwin Orr pen evangelist minthang mahmah khat hi a, tua banah khanlawhna tangthu kan-a laibu tampi a gelh mipil mahmah khat ahi hi. America gam Los Angeles, California a om Oxford Association for Research in Revival or Evangelical Awakening kici kipawlna ah president sem hi. Leitung gam khempeuh phial pana pawlpi makai tampite’ kipawlna hi a, 1974 kuma kipan England gam Oxford-a kibawl kum sim-a kikhopna pana piangkhia kipawlna ahi hi. Evangelical Awakening kici kha khanlawhna tawh kisai thu kan-a kaihkhopna ahi hi. Leitung mun tuamtuam ah hih thu mah genin lecture pia kawikawi-a, kikupkhopna workshop bawl kawikawi hi. Dr. Orr in laibu minthang tampi gelh-a, Mangkam bek hi lo-in leitunga kampau tuamtuamin kiteikhia hi. 1930 kumte in a kikhawngpen best-seller bu khat gelh ngei hi. 1970 kumte in sanga sin theih ding textbook khat-ta kum simin gelh den hi. 1967 kuma kipanin Fuller Theological Seminary School of World Mission ah professor sem-a, a nunung lam ciangin professor emeritus sem hi. Tua lai ah missionary sem dingte tungah leitung mission tangthu hilh a, theologians-te’ tungah evangelistic apologetics hilh hi.\nA khan sungin Pasian’ ading a sep tampi a om hangin hih “Ong Sit Tel In” cih la ngaih a phuakpa ahihna tawh kiphawk denzaw ding hi. Sak nuam mahmah-a, i lungsim sukha-in Pasian’ ading i nuntak nop nadinga ong “to” den la khat ahi hi. Dr. Orr in hih la 1936 kuma a phuah ahi hi. New Zealand gam Ngaruawahia khua ah Thawhkik Ni Easter hun laitakin Khasiangtho in nakpi-in na sem hi. Easter a tun ma deuh teng mite’ lakah lawpna lianpi khat om hi. Khua sung mun khempeuh ah thunget kikhop kinei phangphanga, mawhna pulaakin khat leh khat mawhna kimaisak, a kilem lote kilemkik cih bangin Khasiangtho nasep ding lam-enin ngaklah-in om uh hi. Easter Sunday kikhopna ah mi tam lua a, zankim-a kikhop nading khat geel pha uh hi. A piangthak nai lo sangnaupang tampite piangthak ziahziah uh hi. A zing ciangin kikhopna khempeuh teci panna bekbekin kizanga “vantungah zong tua ci ngel inteh” cih ding zah-in lasakna khempeuh nuam lua mahmah hi. Tua kha khanlawhna kizel-a New Zealnad gam Wellington, Christchurch, Dunedin leh Aukland khuate zong lawh hi.


url: =Bailey 44 Take A Chance Top in Navy | REVOLVE\nUnfavorite Bailey 44 Take A Chance Top in Navy in Navy\nShare Take A Chance Top in Navy on Facebook (opens in a new window)\nShare Take A Chance Top in Navy on Twitter (opens in a new window)\nShare Take A Chance Top in Navy on Pinterest (opens in a new window)\nShare Take A Chance Top in Navy on Google (opens in a new window)\nRevolve Style No. BAIL-WS1488\nManufacturer Style No. 412 B849\nTake A Chance Top in Navy


url: =Lengte in mt. 36/38 ca. 94 cm. - zwart gebloemd\nzwart gebloemd Bestelnr.: 92988781 € 33.99€ 23.99-29%


url: =Superpowers US leh USSR gamdangte kiteelna ah bangzahvei kigolh uhhiam? TK Lian :: ZOMI DAILY\nposted on 9 January 2017 at 10:45 pm Lomkholna: News, Thangkhanlian, World\nJan. 9, 2017: Leitung gam tuamtuam kiteelna 117 ah US leh USSR/Russia kigolh uh hi. USte 1946 – 2000 kikal in hih gam 117 lak panin Gam lian (major countries) kigolh (intervened) uh hi. Tuate lakah Albania, Argentina, Boliva, Brazil, Bulgaria, Cambodia, Chile, Costa Rica, Dominican Republic, Greece, Granada, Guatemala, Guyana, Haiti, Iceland, Indonesia, Iran, Israel, Italy, Jamaica, Japan, Laos, Lebanon, Malaysia, Malta, Mauritius, Nicaragua, Panama, Peru, Philippines, Romania, Russia, San Marino, Slovakia, Somalia, Sri Lanka, Thailand, Ukraine, United Kingdom leh Uruguay gamte ah kigolh uh hi.\n2000 khit nungin USte kigolhna hangin nitumna gam gum kumpi (pro-Western government) deihna hangin lungphona piangin, kilaihgawpna “Colour Revolutions” cih piang kawikawi hi. Nov. 2003 in Georgia ah Rose Revolution kici piang a, Nov. 2004 in Ukraine ah Orange Revolution piang a, Feb. 2005 in Kyrgystan ah Tulip Revolution a piang manin nitumna kumpi a gum pawl kiteelna ah cing hi. December 17, 2010 USte kigolhna hangin Tunisia ah Tunisian Revolution kici lungphona hong piang a, tua in Arab League gamte leh a kiim teng lawh gawp a, Arab Spring kici hi.\nTua hangin thau tawi a kiphinna (insurgencies) leh tualgal Iraq, Libya, Syria, and Yemen ah piang a, Bahrain leh Egypt gamah mipi kiphinna (civil uprisings) piang a, Algeria, Iran, Lebanon, Jordan, Kuwait, Morocco, Oman, Sudan ah khualak ah lungphona nasia takin piang hi. Djibouti, Mauritania, Palestine mite tenna leitang, Saudi Arabia, Somalia leh Western Sahara ah zong lungphona piang hi.\nUS in kigolhna dingin a ngim diakte uh “Top target of US intervention” kicite lakah : Italy kiteelna ah giat vei, Japan kiteelna ah nga vei, Israel kiteelna ah li vei, Laos kiteelna ah li vei leh Sri Lanka kiteelna li vei kigolh uh hi. 1996 in Russia kiteelna ah Bill Clinton in US President a let lai-in US kigolh a, nitumna kumpi a gum Boris Yelsin hong cing hi.\n1946 panin 2000 kikal in kiteelna 937 omte lakah US leh USSR/Russiate galkap lamsang (militarily) ah kigolh uh hi. Kiteelna 937 omte lah 117 (11.3%) ah US leh USSR/Russia kigolh uh a, gam 60 ngim (target) in nei uh hi. Hihte lak panin kiteelna 81 (69%) ah US kigolh hi. 1946 panin 2000 kikal in US leh USSR/Russia kigolhna hangin kumpi 18 kilaih hi. International Relations siam (experts) ten 1945 khit pan tu dong US gamdang ah a kigolhna hangin kumpi 50 vei kilaih (regimes changes) ta hi ci uh hi. Russia pen a tamzaw Europe kiteelna ah kigolh a, US pen a tamzaw Asia gamte a kiteelna ah kigolh hi.\nBangci kigolh uh hiam?\n1. Gamdang kiteelna ah a kigolh theihna dingun a cing dingin a deihte tung ah campaign funds kici huhna sum pia uh hi.\n2. A kigolhna gamte uh-ah kumpi’ palai (representatives, MP leh MLA i cihte) tungah kamciamna leh vauna bawl uh hi.\n3. Vote zong gammi leh khuamite (local campaigners) tungah a deihte uh a cin’ theihna dingin training pia uh hi.\n4. A cing dingin a deihte uh thu a hoih lohna pholakkhia uh hi.\n5. Thakhat thu-in huhna (foreign aid) kong pia ding uh hi ci-in kamciamna nei uh hi.\n6. Tua ahih kei leh zong huhna a piakte uh khawlsan in, pawl khat la kik uh hi.\nRelated: Thai ah Karen nungak melhoih mahmahkhat asihna thu kiselcip ~ ZD\n#Behlapna : US kiteelna ah Russia kigolh hi ci-in US intelligence agencies (CIA, FBI leh NSA) in a ngawh hangin Russia in nial hi. Ahih hangin 1996 Russia kiteelna ah Bill Clinton kigolh in, Boris Yelsin hong cing a, 2002 kiteelna ah Hillary Clinton in Putin a cing manin lungphona neite a tawsawn man leh nung kumin Panama news tung panin US in sum nekgukna ah Putin’ lawmte kigolh hi cih a pholak khiat manin Russia in phuba lak kikna dingin Hillary’ kiat theihna dingin Nov. 8 kiteelna ah Democrats National Committees (DNC)-te computer hack sak hi dingin upmawhhuai hi. DNCte thusim pen WikiLeaks in a pholakkhiat ahi hi. US pen Russia sangin a khut nin zaw ahih manin Russia a ngawh pong hangin amau vawh khaici mah a at kik uh hi bek hi a, zawngin ama taw kheng phawk loin ngau taw kheng a kosak tawh kibang hi. Source : Carib Flame and Dov Levin’s report for Carnegie Melton University/ Thang Khan Lian\nPrevious: Cold War i cihcih bang hihiam? ~ TK Lian\nNext: 2017 kum Zomi te maasuan #1 ~ Khup Khan Thang


url: =Khedap bulhlo in lampai pen cidam nadingin hoih :: ZOMI DAILY\nposted on 28 April 2016 at 7:39 am Lomkholna: Article, Health, Sawltak\nKhedap bulhlo in lampaina hangin lungkham sinkhamna (Stress) kiamsak cihi. Hihpen “Germany’s Federal Institute for Posture and Mobilisation Support” pan amakai pipa ahi Dieter Breithecker in agenkhiat hi a, ih khetul leh khepek tawh leilak aki sukkhakna hangin lunggimna leh lungsim zawngkhalna te damsaktuam aci ahihi. Ih Zogam khuaneu khuata te ah khedap bulhzolo ki tamlai mahmah a, khedap bulhloh ahoihna om ahihleh lungdamhuai cihding ahihi.\nKhedap bulhloh hoih cihsam hangin ninbu lomlak, thawlkitam leh linglak cihte lakah khedap bulhlo in paipahding hilo hi. Tuabang lauhuaina tepan kidaltheih nadingmah in khedap akibawl masa hizaw hi. Ahi zongin tuhunciang adiakdiak numei te bulhding in khedap tawsang tulsang atuamtuam kibawl in kibulh a, khedap tawsanglua bulhzong hoihtuak hetlo hi. Adiakdiak in nupi naupaai te adingin khedap tulsang pen hoih hetlo hi.\nKhedap bulhlo in paileng ahoihna munpen sehnellak leh suanghumnel lak cihkhawng hiphadiak a, tua munte ah khedap bulhlo in paileng phattuamna tampi hongpiathei nahi gige hi. Tua ahih manin sumnei mihau te tuipigei Beach khawngah tawlnga dingin zintheizel uh a, tuipinawl sehnel lakah khedap bulhlo in pai hiathiat thei uhhi.\nA khangto gamte ah tuhun ciangin tuipigei pai akul tektek nawnloding in Apartment leh Condominium khawngah sehnel leh suanghum tawh lampai nading atuam in kibawlta hi.\nMore: Khedap taih tawh sum a zong mizawng pa in kua a hihiam?\nPhalbi zingsangtung lopa leh kiaktung ah daitui akawt nilhnelh laitak khedap lotawh atungah paileng hoihphadiak ci’n Dieter Breithecker in genthuah hi. Khedap bulhlo in lampai hoih ahih mawkleh sumbei dinglah hisamlo ahihciang eizong khedap bulhlo in paimawkleng hoihlodia? ZD Sawltak #zomidaily 2011-11-21\nPrevious: Zomite Mai lam Nuntak Zia Ding ~ Hau Za Cin\nNext: Religious Ph.D pan Secular Ph.D ah ~ CS Dal


url: =MALAYSAI GAMSUNG ZOMI LEH TULAI KHUAHUN « VOICE OF ZOMI\nMALAYSAI GAMSUNG ZOMI LEH TULAI KHUAHUN\n6.6.2013– Tulai Malaysia khuan hun,theihding thupi mahmah hi.Ki dop teek ding leh Ih lawm ih gual,\nIh innkuan pih leh ih minam pih te zasak tek ni!\nKawl(Buddisth)te leh Kawlgam sung Muslim te vai ong ki lawh hi aa,Muslim te in,bangtan ciang\nkawlte bawlsia ding cih ki theill aa,bawlsia toto ding cih thu ki za beh lai hi.\nMalaysia gam sung,Selayang sung bek ah zong,kawlte 4 leh 5 val si khin aa,a liam leh\nZato ah akipuak tawm nawnlo hi.\nTuni a kipan,kalnih sung bang,Rela leh Pu te ki nak leh mahmah ding uh aa,vaithupi a hi phial zongin,\nkhuasung pai ki dawm tak leh pilvang tak in om ni!\nKawlpau penhi thei leh ih pau lo phot ding leh,ih ki dop ding cih zong thukiza beh hi.\nTua bangah,a zenzen in,thusit na thuak leh,na minam Zomi ci -in la,na biakna Christian ci hamtang in!\nHih Malysia Muslim leh kawl te ki buai vaipen June khapat lampan hi aa,June 5-21,2013,ciang operacy ki zom ding ci ki za aa,ki dawm tek ni!Zomi te aw…Ki kem siam teek ni!\nPhot te pen:www.myanmarexpress.net(pankila hi)\nJune 5,2013(4:00PM)hun in,UNHCR ah kamphen/kam let teng kaikhawm in,UNHCR officer te’n\nmeeting neih pih uh hi.Mat leh hen,kolkhih,khau hen na tuak uh leh hih ph no.0126305060 tawh\nong hopih unla,na UN(Minpi)gen pah un,ci’n tangko khia uh hi.Kidop theih zah aa,ki dop ding,nakpi tak\nin ong vaikhak uh hi,ci-in,UN kamphet/kamlet khat a hi,Sia KamTawng tungpan ki za hi.\nBehlap:UNHCR card ngah nailote UN ten community tung tawn bek in,Respond thei bek uh ahihman in\nZomite’ Innpi/zumpi a hi,ZAM(ZOMI ASSOCIATION OF MALAYSIA)membership card neih hamtang ding kisam hi.UN ngahsa/ngaihnailo na hizongin,ZAM card bawl hamtang in!UN-Hotline-0126305060 pen,24hours ki ngahlo a hihman in,ZAM htline leh ZAM palaite Ph number khempeuh lotngah ngiat in,nei hamtang in!\n“Pute leh Lamphungg”cih paunak ih neih mah bangin,ZAM pen Zomite aa dingin,biakna tuamtuam leh kipawlna\ntuamtuam ten zong,ZAM pen Zumpi/Innpi a ih neih ding kisam hi.ZAM te pn ki piak khiatna tawh na sem hi aa,\nBoss hilo uh hi.Gip zong leh Khuai zong,ei haksat na ong vaanpih uh ciangin,nitha ,lamsap cihte ihpiak theih ding ding kisam hi.UN vaitawh ki sai Kamphen/kamlet te thu nadot ciangin,niangtui man ding pia hamtangin!\nBy,Pu Dal Sian Hung\nPosted on June 5, 2013 at 6:20 pm\nFiled in: MALAYSAI KHUA HUN, THU KHOL NA PAK\tLeave a Reply Cancel reply\tEnter your comment here...


url: =Tuni Pasian Kammal (September 16, 2018) :: ZOMI DAILY\nTuni Pasian Kammal (September 16, 2018)\nposted on 16 September 2018 at 9:23 pm UTC+9:30 Lomkholna: Biakna, Kammal, News\nZite aw, Topa’ ukna naman’ uh mah bangin, na pasalte uh ukna na mang un (Eph 5:22, TDB).\n1) Ukna cih tawh kisai-in, mi khempeuh, mun khempeuh ah tungsiah nuaisiah lawm le gual a om ciat hi-a, kei kua ka hiam cih ei dinmun kitheihsiam ding thupi mahmah hi.\n2) Nupa kal kitotna a tamzaw pen a tungnung nuam kituh hi thei pen hi. A pasal a zawh bawl te’n mi pasal zong zawh bawl phei thei lai mawk hi. A pasal a zahtak bawl te’n mi pasal zong zahtak bawl thei lai zen hi.\nNumei in ama khuatin, pasal in sungh le pu lungkimsak sawm leeng, nupa kal nuam pen ding hi.\n3) Christ in pawlpi’ lutang ahih mah bangin, pasal in azi’ lutang ahi hi (Eph 5:23).\nNaakguh pen lutang tunglam ah omlo hi cih phawk ding hoih hi.\n4) Tua ahih mah bangin, pawlpi in Christ ukna a mahn mah bangin, zite in zong a pasal ukna khempeuh mangta uh hen (Eph 5:24).\nPasal thumanglo numei makaihna innkuan pen buai geihgeih dinga, a pasal zong vang pialo suak hi.\n5) Pasalte in zong zite pen it ding hi-a, satsat vuakvuak ding hilo-a, a gawl khawng pan tawl saansaan ding hilo hi. Galkapte’ mi uk dana zong uk lanlan ding hilo-a, kitheisiama kamkhum tawh kiho hiathiata, kimahn pah hoih pen ding hi.\n6) Ahih hangin, i zite gen a maan zawka, a hoihzaw ding a hihleh zong mahn suk ziau peuh ding hi-a, zipil nei zitei anei hi-a, a lungdam zawk thamloh, pahtawi siama phat ding hizaw hi.\nPasalte aw, Christ in pawlpi a it mah bangin, na zite uh na it un (Eph 5:25).\n7) Zite pen itin hehpih ding hi-a, zahtak bawla, kihtak bawl ding hilo hi. Itin hehpiha, pasalte i ci adam teai nak leh kualkual vakvak lo-a, nasep hahkatin khoi-a vak ding ahi hi.\nChrist in pawlpi a vak a kep mah bangin, pasal in zong avak akep ding ahi hi (Eph 5:29).\n8)Pasal i hi-a numei i hi zongin, a hoih nate ah thu kimang tuaka, kicinlohnate ah kimaisak ding thupi ding hi. Kuakua hi taleh, a kiniamkhiat khat a om teh a haite’n mawlbawlin zawhthawh bawla, a pilte’n zahtak bawlin kitheihsiam baih mahmah hi.\nMore: Tuhun Media leh Pawlpi honghilhna ~ Fr. Khuppi\n9) Atawpna ah, numei pen pasalte naakguh tang (24) a neihna lakah tang khat bek ahih manin (Pian 2:22), Pasian in pasal uk dinga a bawl hilo-in, pasal huh dinga a bawl ahih manin (Pian 2:22), a pasal huh-a a panpih ding hizaw hi cih a kihawmsawn nuam i hi hi.\nNotes: [Na pasal hap lala ken, na pasal zong hi-a, na lutang zong hi-a, na pa zong ahi hi].\nRev. En Cin Pau\nNext: ZAM Thupuak :: 16 Sep 18 (Chin State pan Refugee te vai)


url: =Numeite laptoh kul hi (empowering women) – Disciple Kap Sian\n4. Creating office jobs for women in the industry (by companies and governments)-\n5. Numeite (naupang, khangno leh zi te) anbuk ah anhuan leh puansuawp ciang bek tawh hun hong bei thapai le uh bang mah dang sem theilo ding uh a, amau leh amau zong, amau value, amau numei hihna pen anhuanbuk (kitchen & laundry) ciang bek ah kimu thei hi (practice in tua bek a tam luat leh).\nTua ahih man in anhuan buk leh tubuk lam, inphiatna leh naukem bek in hun a thei theihloh nading un pasalte in (sanggam pasa, nau leh u, pasal) te in amau nasep i dawn kul, i huh kul hi. Tua hi leh nadang hong sem thei duh uh, hong sem man ding uh a, lungsim suahtakna hong nei zawdeuh ding uh hi (beyond house works).\n6. Suahtakna (space) i piak kul hi:\nSuahtakna pia cih ciang khat veivei pasalte in, innkuan pihte in i numeite i uk cip luat ciang, inn bek ah i ngak sak ciang in a lungsim uh thongtang cip bang in, zong thu mu lo, khuamu khialo thei uh a, a muhna uh zong tangzailo in, effect pen a innkuan pihteng mah, a pasal leh tate mah in thuak kik hi.\n7. Innpua lam ah nasep kipan sak ding:\nInnsung nasep teng a sep ding pen Zomi sung diakdiak ah numeite’ mawhpuak dan i ki ngaihsun thei hi. Ahih naciang zong om a, ahi zong in a tung a i gensa mahbang in innsung nasep bek tawh hong buai uh ciang in na dang a sem nuam uh zong in sem mannawnlo uh ahih man un amau leh amau a khantohna ding leh a thumuh nading uh (self development) zekai in, lampi omlo thei hi.\nAmau a pualam ah na hong sep theih nading un i tate day care centre (mukyu sang ah) i koih kul a, sum a kicing ding khop i zon sak zawh ding pasalte’ mawhuak ahi leuleu hi. Puansawp leh anhuan bek tawh hun hong bei loh nading un inn ah puansawpna set, a pualam ah puan sawpna ahih kei leh ei (pasal te) mahmah in puan sawp pih in huh ding kisam a, inn nasep a tawm theithei ding in puan taih a kipan huh ding or sai ah puak ding zong kisam thei hi. Tua ding in i vaihawm pih ding pasalte mawhpuak ahi hi.\n8. Zomi numei a tamzaw pen a pasalte’ tung ah kinga cip hi. Pasalte muan leh suan pen ding a thupi ahi hi. Ahi zong in pasalte tung ah kinga lua zaw in amau bek a om hun ciang inn leh lo vai bang mah vaihawm theilo, van zoo cih zong om thei hi (over dependence). Numeite in a pualam ah nasep silbawl, sumzon paai zon theihna a neih theih ding thupi hi. Tua pen “women empowerment” i bawna nam khat hi pah hi.\nA zenzen in a siapen ding in ngaihsun leng, a pasal in thakhat thu in sihsanna khat nei leh tua nupinu in a tano teng tawh a nuntak, a sum zonna a neih theih suak ding, amau leh amau akivak zawh ding thupi hi. Tua pen a hun a tun ciang kisin pan pen zekai a, nasem theisa, a mah leh amah a nungta theisa khat ahih ding kisam hi. Tha khat thu in a meigong nupi khat Zogam ah nungta thei maitak ding hi, ahi zong in nasep silbawlna gamdang ah baih lo thei ding hi. Insurance khong hoih tak in nei kei lai leh nak buai mahmah ding hi.\nTua ahih man in numeite thapiak ding, laptoh ding, mun piak ding pen amau in a lunggulh nading, hong hanciam nop nading leh hanciam theihna hong neih nading un pasalte in mun i piak kul a, hun i bawl sak kul hi. Ahi zong in Pasalte’ hanciam pih bek tawh hong hitheilo ding a, numei leh pasal mah in lung kituak, lungkihual in hanciam khop ding thu ahi hi


url: =Trump in IS leh Radical Islamic Terrorism pen zawhkhiat hunta hi ci ~ TK Lian :: ZOMI DAILY\nposted on 23 January 2017 at 8:11 pm Lomkholna: News, Thangkhanlian, World\nJan. 23, 2017: United States in teelding dang nei lo a, Islamic State (IS) leh dipkuatna piangsak Islamic kulmutte ngongtatna ‘radical Islamic terrorism,’ bei sak hun ta hi. Hihte i dona ah gal dangte sangin sawt kido zaw ta a, hihte gamtatna in hong dal/kham/nang (restrains) den lai hi. I thaneih zah leh i galvan neih bang tawh i do nai kei hi. IS leh radical Islamic terrorism beisak hun ta hi ci-in President Donald Trump in Central Intelligence Agency (CIA)-te headquarter Langley ah ci hi.\nTrump in Islamic terrorism ngongtatna pen leitung panin beisak ding hi ci-in Jan. 20 in President honna leh lopna ni (inauguaration)-a a thugenna ah na gen hi. IS leh Radical Islamic terrorism pen hoih lo, a gamtat uh sia (evil) hi ci-in CIA uliante kiangah Langley ah ci hi.\nTrump in gam khat leh gam khat pen a kido uh i mu thei hi, ahih hangin hih IS leh radical Islamic terrorist gamtatna level kimu thei lo a, no (CIA) ten na hoih nong sepna ding uh kong muang a, i beisak dinga, i beisak hun ta hi ci hi.\nTrump in CIA Director dingin a seh thak Mike Pompeo pen Senate in thukimpihna pia nai lo hi. (Mike Pompei pen gakap general pension hi a, US udadi in galkap len laite leh a pension cilte ulian len thei lo ding cih thukham na nei a, a pension khit a kum hunciam omsak se hi).\nTrump in CIA pen i gam-a dingin kipawlna (groups) poimawh pen hong hi dinga, i buainate hong vengsak leh i gam in zawhna a ngahsak kik hong suaksak kik ding hi ci hi. Note tawh 1,000 percent ka om khawm hi (thukimpih) ci-in gen hi.\n#Behlapna : President kiteelna ah DNCte computer system Russian intelligence in suaksak (hacked) hi CIA in a cih manin Trump in um loin CIAte pen US in Iraq a do theihna in Saddam in a neih lohpi mi lom thahna ding galvan (WoD) nei hi a cite ahih manun a thugen uh uphuai lo na ci ngei ahih manin CIA leh Trump kikal-ah kitelsiam lohna lianpi na om man hi.\nPrevious: Gambia gam kum 22 uk Jammeh in athuneihna a nusiatma in State Fund Million tampi gu ~ TK Lian\nNext: Malaysia, Singapore & Yangon Zinna Report ~ B Muan Ngaihte